Bubur Kacang Hijau Orang Kahwin, Campur Dengan Durian Lagi Bertambah Nikmatnya!

Pergi kenduri, tak sah kalau tidak merasa Bubur Kacang Hijau orang kahwin ini. Jom kita buat hari ini. Nak lagi padu, boleh tambah buah durian sekali.
Rasa bubur kacang hijau ini manis-manis sebab ada campuran gula Melaka di dalamnya. Kalau campur dengan durian, lagi bertambah-tambah dibuatnya. Rasa lemak-lemak manis gitu. Nak lagi sedap, jangan kedekut nak letak santan. Kalau kurang santan, tekstur bubur pun jadi tak cantik dan tawar.
Baca juga: Petua Kacang Hijau Cepat Lembut Tanpa Perlu Rendam & Rebus Lama. Ikut Je Cara Ni!
Resipi bubur kacang hijau orang kahwin ni telah dikongsikan oleh seorang pengguna Facebook iaitu Aisyah Humaira. Korang boleh hidang untuk minum petang sekeluarga. Sesuai juga di makan semasa panas dan sejuk. Makan sejuk-sejuk baru keluar peti pun sedap!
Bubur ini memang ramai penggemarnya. Kalau banyak dan tak habis, korang boleh masukkan dalam plastik ais krim dan buat ais krim satu Malaysia. So, bila-bila nak makan ais krim korang boleh je ambil. Jarang jumpa ais krim kacang satu Malaysia sekarang ni. So, baik buat sendiri.

RESIPI BUBUR KACANG HIJAU ORANG KAHWIN

Bahan-bahan:

2 cawan teh kacang hijau
1 ½ ketul gula melaka
5 sudu besar gula putih atau mengikut manis disukai
½ sudu kecil garam
2 kotak kecil santan
2 helai daun pandan disimpul
4 keping hirisan halia
Air secukupnya

Cara-cara memasak:
1. Kacau hijau cuci macam basuh beras dan rendam semalaman.
2. Rebus kacang hijau sehingga empuk setelah kacang lembut tapis buang airnya.
3. Dalam periuk masukkan semua bahan-bahan di atas termasuk kacang yang telah direbus.
4. Kacau rata dan reneh dengan api sedang. Kacau sekali sekala setelah semua sebati siap.
5. Siap untuk dihidang!

Siap untuk dihidang! Korang boleh juga guna resipi ini untuk masak bubur kacang orang kahwin. Tak perlu letak durian je nanti. Rasanya juga sedap. Yang penting semua bahan-bahan tak termasuk durian pun dah cukup.
Selamat mencuba!


Bubur Sagu Sum Sum, Sedap Lalu Kat Tekak, Lemak-lemak Manis Gitu

Jom cuba resipi Bubur Sagu Sum Sum ini. Sesuai untuk korang yang sukakan pencuci mulut berlapis-lapis dan rasa lemak-lemak manis.
Tengok je pun dah nampak sedap dan menggiurkan. Lagi bertambah enak makan sejuk-sejuk atau buat makan santai.
Kadang-kadang tekak ni mencari benda manis-manis. Makan kek atau dessert lain kurang lalu kat tekak.
Baca juga: Arwah Tok Kongsi Resipi Bubur Gandum, Mudah & Sedap Rasanya
Tapi kalau makan pencuci mulut yang ada lemak santan dan manis air gula ni sedapnya lain macam. Bila mengalir kat tekak terasa nikmatnya.
Bubur sagu sum-sum ni lebih menarik sebab ada lapisan sagu tu sendiri. Kalau korang jenis suka makan dessert yang ada sagu, tahulah kesedepan rasa dan teksturnya yang kenyal-kenyal tu.
Pencuci mulut akan terasa lengkap dengan adanya lapisan sagu, santan dan air gula melaka. Nak buat bubur sagu sum sum ni mudah je.
Ikut resipi yang dikongsikan oleh Nur Balqis. Mudah nak faham langkah-langkahnya.
Bahan yang diperlukan pun tak banyak, dan kesemuanya masak atas dapur je.

Resipi Bubur Sagu Sum Sum
Bahan lapisan sagu:

1 cawan sagu
3 cawan air
2 titik esen pandan
Sedikit pewarna hijau

Bahan lapisan bubur sum sum:

4 cawan santan
½ cawan tepung beras
Garam secukupnya

Bahan sirap gula:

1 keping gula melaka
4 sudu besar gula pasir
½ cawan air
1 titik esen pandan

Cara buat lapisan sagu:

1. Masak air bersama sagu dalam periuk sehingga mendidih.
2. Kemudian masukkan esen pandan dan pewarna hijau. Bajet-bajet warna hijaunya. Kacau sehingga jernih.
3. Kalau ikut resepi asalnya, lepas masak, sambung pula kukus sampai sagu jernih.
4. Tapi untuk resepi ni, nak mudah masak terus sampai jernih. Kena rajin kacau.
5. Sediakan bekas sesuai.
6. Lepas tu sendukkan sagu dan masukkan dalam bekas. Sejukkan.
Cara buat lapisan bubur sum sum:

1. Satukan kesemua bahan dalam periuk.
2. Kacau sehingga sebati dan masak atas dapur sehingga pekat dan meletup-letup.
3. Kena pastikan sentiasa kacau dengan api sederhana untuk elakkan berketul-ketul.
4. Lepas masak elok, terus tutup api.
5. Tuangkan adunan ni atas sagu tadi. Sejukkan.
Cara buat sirap gula:

1. Satukan kesemua bahan dalam kuali dan kacau sehingga bahan semua larut sebati.
2. Lepas dah elok cair, tutup api.
3. Tapiskan ke dalam bekas sesuai. Sejukkan.

Bila nak hidangkan je, tuang sirap gula melaka anda ikut tahap manis anda suka.
Gabungan sagu, bubur sum sum yang lemak masin dan sirap gula ni memang padu rasanya.
Selamat mencuba.


Budu Anti Kanser & Mampu Cergaskan Otak Manusia?

Sebut je pasal budu, mesti terngiang baunya yang agak kuat dan menyengat.
Bagi orang pantai timur, budu selalunya digunakan sebagai pencicah makanan seperti sambal belacan.
Makanan tradisi di Kelantan dan Terengganu ini juga telah di isytiharkan sebagai ‘Makanan Warisan’ oleh Jabatan Warisan Negara.
Jadi, apa kena mengena tajuk di atas dengan kita?

Untuk pengetahuan korang, ada satu kajian menyatakan yang budu ini sangat berkhasiat dan membantu cegah kanser dan mencerdaskan otak.
Ini kerana, ia mengandungi kuman baik probiotik yang sangat baik untuk kesihatan usus.
Budu terhasil daripada proses hidrolisis ikan dan kuman mikrobial proteases, rasa dan aroma budu adalah di kerana tindakan mikroorganisma atau kuman proteolitik yang hidup dalam proses pemeraman budu.
Biasanya gula melaka dan asam jawa di tambah untuk menjadikan warnanya coklat gelap.
Nisbah diantara ikan dan garam adalah rahsia produk masing-masing dari segi rasa dan bau.
Kepekatan garam mempengaruhi jenis bakteria dan aktiviti enzimatik yang menyebabkan rasa yang berbeza diantara pelbagai jenama.
Kuman bakteria atau mikroorganisma yang ada didalam budu adalah secara umumnya diklasifikasi sebagai ‘halofilik’.
Baca Juga: Cara Buat Nasi Air Pantai Timur, Semangkuk Confirm Tak Cukup!
Kuman atau mikroorganisma ini memainkan peranan utama dalam proses degradasi atau pemecahan protin, rasa dan aroma budu ini. Kuman di dalam budu adalah kuman baik atau probiotik yang kita perlukan dalam usus kita.
Kajian menunjukkan kuman bakteria baik di dalam budu adalah micrococcus sp. (yang dominan di permulaan proses fermentasi), staphylococcus sp. – adalah kuman halofilik yang sentiasa ada sepanjang proses fermentasi yang mana kedua-duanya mempunyai aktiviti proteolitik dan lipolitik yang baik.
Bakteria baik yang di kaji yang ada didalam budu adalah:

Micrococcus luteus
Lactobacillus plantarum LP1 & LP2
Staphylococcus arlettae SA1
Saccharomycescerevisiae SC3
Candida glabrata CG2

Ini jelas menunjukkan budu mempunyai campuran pelbagai jenis bakteria baik probiotik yang berfungsi dalam proses fermentasi dan menjadi bakteria probiotik dalam usus yang baik selepas dimakan.
Tidak di nafikan bahawa budu mempunyai kandungan garam yang tinggi, oleh itu pengambilannya sebagai bahan pencicah yang sedikit tidaklah memudaratkan berbanding khasiat kuman baik probiotiknya yang sangat baik untuk kesihatan.
Ada juga sesetengah orang akan mendapat masalah alahan atau gatal-gatal apabila makan budu, maka mereka di nasihatkan tidak mengambil budu.

Sumber: Dr Norman Mohd Norawi


Buffet Ramadhan di Cafe Puffy Buffy Cyberjaya – Harga Terlajak Murah & Banyak Pilihan Makanan

Kepada anda yang masih mencari lagi buffet ramadhan untuk berbuka dengan harga yang mampu milik, haa anda jangan risau, ada sebuah akaun di Twitter @Twt_Cyberjaya ada berkongsi satu kafe di Cyberjaya yang menawarkan buffet ramadhan dengan harga yang sangat murah dan mempunya banyak pilihan makanan untuk anda makan. Jom kita tengok apa yang best di kafe ini!
Harga untuk buffet ramadhan di kafe ini adalah untuk dewasa hanya RM38 dan kanak-kanak RM22. Murah kan?

Yang menarik di sini, setiap hari anda akan dihidangkan kambing dan ayam bakar tau. Selain tu, buffet kali ini ada 6 set menu sepanjang Ramadhan. Craving station akan bertukar setiap hari. Ada juga kerang dan kembung bakar, sotong dan cencaru bakar, roasted chicken dan roasted beef. Best kan?

“Untuk noodles station, ada bolognese, aglio olio, marinara, mee mamak dan kuey teow goreng (ikut hari). Tahun lepas, bolognese dekat buffet ni sedap, dua kali min tambah”

“Rambang mata bila tengok dessert ni. Macam-macam ada; kek, puding, cooktail, kuih-muih dan apam balik!”

“Owner adalah Melayu Muslim. Surau ada disediakan untuk solat semasa buffet.”

“Kalau nak booking untuk buffet Ramadhan ni, boleh WhatsApp Kak Long http://bit.ly/buffet-puffy. Buffet Ramadhan bermula pada 8 April 2022 (Jumaat)”

Menarik kan? Jadi tunggu apa lagi rugi kalau anda tak terjah ke kafe ni!

Sumber: @Twt_Cyberjaya


Bukan Orang KL Kalau Tak Pernah Cuba ‘Sup Lagenda’ Ni, Semangkuk RM10 Je!

Kalau tekak teringin nak makan sup, tak perlu fikir panjang sebab tak ada kedai yang boleh lawan sup kat kedai ni. ‘Sup lagenda’ katanya!
Menurut Jalan-Jalan Cuti Santai di laman Twitter, tak sah datang Kuala Lumpur kalau tak pernah cuba makan sup di kedai tersebut.
Baca juga: ‘Rating 10000/10!’ – Lelaki Ini Kongsi Kedai Makan ‘Wajib’ Pergi Bila Datang Shah Alam
Bukan Orang KL Kalau Tak Pernah Cuba ‘Sup Lagenda’ Ni

“Bukan orang KL kalau tak pernah cuba Sup Lagenda Semangkuk RM10 jer. Ini lah dia sup paling power kat KL. Dekat sini memang terkenal dengan sup daging, tulang, gear box, kuetiew sup dll. Korang wajib try.”

Restoran Sururi ni berniaga sejak 1986. Dah 36 tahun! Memang legend.

Datang KL, wajib singgah sini..

Lokasi: Restoran Sururi, Berdekatan Masjid Jamek Alam Shah, Jln Tun Razak, Pudu, 55100 Kuala Lumpur, Wilayah Persekutuan Kuala Lumpur
Waktu operasi

Isnin – Jumaat (Sabtu -Ahad tutup)
9.00 pagi – 4.00 Petang

Sumber: Twitter @JalanCutiSantai


Bukan Semua Minyak Zaitun Sesuai Untuk Masak, Ini Cara Membezakannya

Minyak zaitun terhasil dari perahan buah Zaitun. Buah ini kebanyakannya terdapat di kawasan Mediterranean seperti negara Sepanyol, Tunisia, Morocco, Itali dan Turki.
Pasti ramai yang sudah tahu, minyak ini mempunyai banyak khasiatnya dan sering digunakan dalam perubatan, sabun, kosmetik dan juga masakan.
Terdapat banyak jenis minyak zaitun yang ada di pasaran. Namun, bukan semua sesuai digunakan dalam masakan. Setiap jenis itu mempunyai kegunaannya yang tersendiri.
PERBEZAAN MINYAK ZAITUN YANG WAJIB TAHU
1. Extra Virgin Olive Oil

Extra Virgin Olive Oil ini merupakan hasil pertama dari buah zaitun. Ia memiliki kualiti yang paling bagus jika dibandingkan dengan jenis yang lain. Minyak ini tidak sesuai digunakan untuk masakan kerana mudah teroksida. Apabila terkena panas, zat-zatnya mudah menjadi lemak berbahaya.
2. Original Virgin Olive Oil

Manakala Minyak Zaitun jenis ini pula diperolehi daripada proses memerah buah zaitun. Sebab itulah harganya lebih murah dari Extra Virgin. Jenis ini sesuai digunakan untuk menumis.
3. Light/Extra Light Olive Oil

Jenis Light/Extra Light ini pula sesuai digunakan untuk proses memasak dengan suhu tinggi seperti menumis atau memanggang. Walaupun ianya melalui proses penyulingan lebih dari sekali, jenis ini lebih sihat dibandingkan dengan minyak goreng biasa.

Sekarang dah tahu kan perbezaan dan kegunaan setiap minyak zaitun yang ada di pasaran? Selepas ini jangan salah pilih lagi ya. Semoga bermanfaat!
Kredit: Kurus Tanpa Lapar
Baca juga: Jangan Ambil Mudah, Pesakit Tiroid ‘Wajib’ Elak 4 Jenis Makanan Ini Supaya Tak Melarat


Bunga Durian Goreng Belacan, Sajian Sayur Orang Sarawak Dan Indonesia

Bunga durian, sayur alami yang hanya ada satu atau dua kali musim dalam setahun. Dalam dunia masakan ia bukanlah sesuatu yang baharu.
Menurut orang Sarawak dan Indonesia, rasanya garing dan manis. Tetapi awas, jangan silap cara penyediaannya. Sayur ini mempunyai getah atau lendir pada setiap putik debunga atau biji bunga durian.
Baca juga: Cara Betul Basuh Sayur Dan Buah, Guna 3 Bahan Ini Untuk Hilangkan Sisa Kotoran
Kalau nak tahu, ‘fresh’ dan sedap dimakan ialah yang berwarna putih kecerahan. Kalau dah berwarna perang bila dimakan tidak garing sebaliknya akan menjadi lembik dan berair pula bila dimasak.
Jom ikuti resipi dari perkongsian Dapor Hitam di laman TikTok ini. Memang ramai yang teruja dan ingin mencubanya kerana taktahu ia boleh dimakan.

RESIPI BUNGA DURIAN GORENG BELACAN

Bahan-bahan:

1 Mangkuk Bunga Durian
3 Ulas Bawang Merah Dihiris
2 Ulas Bawang Putih Dihiris
1 Biji Cili Merah Dihiris
Sedikit Belacan Dibancuh Dgn Sedikit Air
Ikan Bilis Goreng
Minyak
Garam
Serbuk Perasa

Cara-cara memasak:
1. Mula-mula, tumis bawang merah dan bawang putih sehingga naik bau. Kemudian masukkan cili merah.
2. Masukkan pula bancuhan belacan. Biar ia mendidih sehingga sedikit kering.
3. Kemudian, barulah masukkan bunga durian yang sudah dibersihkan dan tumis sehingga layu.
4. Perasakan dengan garam dan serbuk perasa. Gaul sebati.
5. Siap dan sedia untuk dihidang!

 @daporhitam_
Bunga Durian Masak Belacan. Bahan: 1 Mangkuk Bunga Durian 3 Ulas Bawang Merah Dihiris 2 Ulas Bawang Putih Dihiris 1 Biji Cili Merah Dihiris Sedikit Belacan Dibancuh Dgn Sedikit Air Ikan Bilis Goreng Minyak Garam Serbuk Perasa #dapurhitam #resepimudah #bungadurian #masakbelacan #durian
 ♬ Obituary – Alexandre Desplat

Selamat mencuba!
Baca juga: Resipi Sayur Taugeh Ala Chicken Rice Shop, Mudah Dan Sedap


Burger TERBESAR Dari Texas Chicken Kembali Lagi, Saiz Dia Memang Tak Mengecewakan!

Peminat Texas Chicken munculkan diri anda! Burger terbesar dari Texas Chicken kembali lagi. Menu yang paling dinanti-nantikan oleh peminat burger iaitu Burger Fire Dragon Monster.
Siapa yang suka pedas jom cabar diri anda dengan Burger Fire Dragon Monster yang mengandungi 2 ketul tenders dan isi paha yang ditambah dengan sos pedas. Memang luar biasa!
Kredit gambar: Halal Foodie
Selain Fire Dragon Monster Burger, anda juga boleh dapatkan Fire Dragon Burger serta Fire Dragon Wrap yang hanya ditawarkan untuk masa yang terhad.

Tunggu apa lagi? Jom serbu cawangan Texas Chicken berdekatan anda sekarang. Hanya ditawarkan untuk masa yang terhad tau!
Kredit gambar: Halal Foodie
Baca juga: 5 Restoran Korea Sedap Di Sekitar KL, Tak Perlu Was-Was Sebab Dijamin Halal


Cara Buat Burnt Cheese Cake Guna Air Fryer, Elok Kejadiannya

Pernah cuba buat kek guna Air Fryer? Jom cuba baut Burnt Cheese Cake. Inilah masanya untuk kita mencungkil bakat dan salah satunya adalah dengan baking.
Ramai orang cakap baking atau membuat kek ini agak sukar dan rumit tetapi tidak dengan resipi burnt cheese cake ini. Mudah dan elok kejadiannya!
Baca juga: Resipi Kek Pisang Guna Blender Pakai Sukatan Cawan, Yang Penting Moist & Tak Muak
Resipi ini telah dikongsikan sendiri oleh Cik Puan Sarah dan sesuai digunakan untuk yang baru belajar nak buat kek. Mudah dan ringkas.
RESIPI BURNT CHEESE CAKE GUNA AIR FRYER

Bahan-bahan:

250g cream cheese
1/2 cawan gula
200ml whipping cream
2 biji telur
1sdb esen vanila
2sdb tepung gandum
Garam

Cara-cara
1. Sediakan mesin blender, masukkan kesemua bahan-bahan di atas. Garam pula hanya letak secubit sahaja.
2. Kisar kesemua bahan di atas. Kemudian, letak di atas loyang yang sudah dilapik kertas. Loyang ikut saiz air fryer masing-masing.
3. Bakar suhu 160c 40minit. Buat 160c dulu sebab nak bagi masak bahagian bawah.
4. Sudah 40 minit baru tambah 5 minit lagi dan suhu tukar ke 180c. Nak bagi yang belah atas burn. Siap dibakar, sudah boleh siap hidang!
Mudah dan ringkas je kan nak buat burnt cheese cake guna air fryer. Yang penting kek tak bantat dan boleh dimakan bersama keluarga.
Anak-anak tentu suka! Terima kasih kepada Cik Puan Sarah kerana sudi berkongsi resipi kek yang mudah. Selamat mencuba.


Butter Potato Grilled, Sesuai Untuk Anak Yang Tak Nak Makan Nasi

Pernah dengar tak resipi Butter Potato Grilled atau Kentang Bakar Butter? Sekali pandang macam wedges KFC tapi yang ini lagi sedap!
Penyediaannya pun sangat mudah. Sesuai untuk anak-anak yang tak nak makan nasi hari ini. Jadi tak renyah nak buat. Makanan western pula tu.
Artikel berkaitan: Cottage Pie Dengan Sos Bolognese Daging & Kentang Lenyek, Sedap Tau!
Rasanya yang padu dengan butter memang memikat hati betul! Nak tahu cara penyediaanya, jom ikuti resipi dari perkongsian Elle Izani Ellanie ini.
Resipi Butter Potato Grilled

Bahan-bahan:

10 biji kentang Holland/India – Saiz kecik comel je tau, potong 4
5 ulas bwg putih – cincang halus
3-4 sudu besar butter
1 sudu besar serbuk cukup rasa
1 sudu besar gula
2 sudu besar chili flakes
1 sudu besar daun parsley/dry rosemary

Cara-cara:
1. Gaul semua bahan
2. Susun dalam dulang
3. Bakar suhu 180c (25 – 30 minit) – lagi garing lagi sedap. Siap!
Kami makan sekali dengan kulit, tak buang pun 😋
Kepada ibu-ibu yang nak jimat masa, boleh sangat cuba resipi ni. Manalah tahu ada rasa nak cuba resepi ni buat niaga, apa salahnya kan. Berkat perkongsian resipi ini, dapat juga bantu orang ramai.
Selamat mencuba!


Buttermilk Chicken Simple Guna Tepung Bestari, Padu Beb!

Tak tahu nak masak apa tengahari ni? Apa kata kita cuba masak buttermilk chicken pula.
Selalunya, menu sebegini ada di restoran-restoran mahal je, Tapi sekarang, kedai makan biasa pun dah mula membuatnya termasuklah kedai Thai.
Lagipun, resipi ini tak menggunakan banyak bahan pun nak memasak. Simple sangat.
Baca juga: Cara Buat Ayam Goreng Rangup & Berkerinting, Guna Satu Jenis Tepung Ini Saja
Kali ini dia istimewa sikit sebab masak menggunakan tepung bestari. Siapa je yang tak suka goreng ayam guna tepung ini kan. Terasa kerangupan nya dengan rasa pedas-pedas sikit.
Tepung Bestari ini ada perisa original dan spicy. Korang boleh pilih ikut citarasa tersendiri. Untuk menghilangkan rasa muak buttermilk, korang boleh guna tepung yang spicy.
Jom kita ikuti resipi perkongsian dari Nasriah Ramli ini. Resipi beliau viral tau di Facebook. Rugi tak cuba.
Resipi Buttermilk Chicken Guna Tepung Bestari

Bahan-bahan:

Isi ayam
Tepung Bestari
2 sudu besar butter atau margerin
1/2 tin susu cair
2 sudu mkn susu pekat
1/2 cwn air
Daun kari
Bawang putih
Cili padi
1 sudu mkn tepung jagung (Optional)
Garam
Sikit gula putih

Cara-cara membuatnya:
1. Mula-mula, gaul isi ayam dengan garam, sedikit gula dan tepung Bestari. Kemudian, goreng dan ketepikan.
2. Panaskan 2 sudu besar butter atau margerin dan tumiskan hirisan bawang putih dan daun kari.
3. Bila dah naik bau, masukkan hirisan cili padi dan gaul lagi. Kemudian, masukkan 2 sudu susu pekat.
4. Diikuti dengan 1/2 cawan air. Jika suka pekat, boleh tambah 1 sudu makan tepung jagung.
5. Bila dah mendidih, masukkan garam dan sedikit gula putih.
6. Akhir sekali, masukkan isi ayam yang digoreng tepung tadi. Tutup api. Siap!
Siap untuk dihidang! Lagi jimat dari makan kat luar. Mudah je kan nak masak lauk butter milk chicken ni.
Ayam yang digoreng tu tak sama dengan cara saya masak sebelum ni. Patutlah ramai yang share resepi ni. Guna tepung Bestari rupanya lagi sedap.


Cabai Picit, Sambal Ringkas Tapi Padu. Pekena Dengan Ikan Bakar & Ulam Lagi ‘Umphh’!

Kalau dah tiada idea nak masak apa untuk makan tengahari, boleh cuba buat cabai picit ni. Makan dengan ikan bakar dan ulam, memang sedap sungguh.
Bukan itu saja, menu ini juga sangat sihat dan sesuai untuk orang diet. Boleh ikuti cara membuatnya yang dikongsikan oleh Putri Inas di bawah.
RESIPI CABAI PICIT, SAMBAL RINGKAS TAPI SEDAP
Bahan-bahan:

12 biji cabai merah
12 biji cabai hijau
1 sudu besar asam jawa (asam jawa asli)
2 ketul belacan bakar (sebesar ibu jari)
Setengah biji asam limau
1/2 cawan air kosong (ikut kepekatan yang disukai
Garam
Sedikit gula
Serbuk perasa

Cara-cara:
1. Picit saja semua bahan di atas. Bukan tumbuk, bukan blend.

2. Makan dengan ikan bakar kosong dan ulam. Selamat mencuba!

Kredit: Putri Inas
Baca juga: Resipi Ikan Rebus Goreng Yang Laku Keras, Bau Ikan Masa Goreng Pun Dah Mengiurkan!


Cairkan Daging Beku Cara BETUL, Elak Risiko Keracunan Makanan

Biasanya orang akan guna cara cairkan daging beku di singki pada waktu pagi dan membiarkan ia seharian (melebihi 4 jam) untuk cair dan boleh dimasak.
Ramai yang merasakan kerja memasak ini boleh jadi lambat masak disebabkan menunggu bahan basah beku macam daging, ayam dan ikan cair selepas keluarkan dari dalam peti ais.
Baca juga: Simpan Lauk Basah Dalam Plastik Ziplock Lagi Cepat Defrost Rupanya!
Betul tak? Tak semena-mena boleh jadi timbul sifat kemalasan sebab malas nak menunggu.
Menurut Public Health Malaysia (PHM), kaedah ini perlu dielakkan kerana ada risiko keracunan. Daging dan ayam mentah, jika dibiar lama diluar adalah syurga buat kuman dan bakteria.
Ini 4 cara yang betul yang dikongsikan oleh PHM dengan cara mudah sekaligus elakkan risiko keracunan.

CAIRKAN DAGING BEKU CARA BETUL

1. Letakkan di bahagian chiller peti sejuk
Jika ingin masa untuk lauk tengah hari pada esok hari, letakkan bahan basah beku di dalam chiller peti sejuk sekurang-kurangnya 12 jam. Kaedah ini yang paling mudah dan selamat.
2. Rendam dalam air pili bersih
Keluarkan bahan mentah, buka penutup bekas dan masukkan air dan biarkan terendam. Tukarkan air rendaman selepas 30 minit. Cara defrost rendam air ambil masa kurang lebih 1 jam.
3. Guna fungsi ‘defrost’ dari microwave
Keluarkan daging beku yang ingin dicairkan, buka penutup bekas dan masukkan dalam microwave. Pilih menu defrost dan defrost selama 5-10 minit.
4. Guna periuk tekanan tinggi
Masukkan daging beku ke dalam pressure cooker. Kemudian, masukkan satu cawan air ke dalam dan setkan masa kira-kira 6 minit untuk defrost.
Elak Defrost Daging Dengan Cara Ini

Letak untuk cair di luar seharian
Rendam dalam air panas
Masak dalam slow cooker

Semoga bermanfaat.
Baca juga: Makanan Dalam Peti Sejuk Pun Boleh Basi? ‘Check’ Balik 5 Kesilapan Ini Masa Simpan


“Gila kedai ni meniaga” – Peniaga Caj Harga Makanan Macam Zaman 90-an, Netizen Kagum

Kenaikan harga barangan pada masa kini sememang kian terasa apatah lagi buat peniaga sehinggakan perlu menaikkan harga jualan demi meraih keuntungan.
Tidak cukup dengan itu, mereka juga perlu mengambil kira kos-kos lain seperti gaji pekerja, bil elektrik, bil air dan banyak lagi.
Artikel berkaitan: Pembeli Bengang Beli Ayam Geprek Tapi Dapat Ayam Hitam, Kena Tambah Duit Untuk Tukar
Namun lain pula ceritanya dengan kisah yang tular baru-baru ini dimana seorang peniaga nasi campur masih mengekalkan harga makanan dengan harga yang sama seperti tahun-tahun sebelumnya mencuri perhatian ramai.
Menerusi video yang dimuat naik oleh @muhammadabdulsal16 di TikTok, ramai yang mendakwa harga yang diletakkan adalah murah ibarat harga makanan seperti zaman 90-an.
Difahamkan, kedai makan tersebut berlokasi di Medan Selera Puchong Perdana, Puchong, Petaling Jaya.
Menurutnya, harga makanan untuk tiga orang makan hanyalah RM13 dan harga tersebut tidak pernah berubah walaupun sudah setahun dia makan di kedai berkenaan.
Video Penuh:

download

Meninjau di ruangan komen, rata-rata warga netizen turut terkejut melihat jumlah harga tersebut yang hanya RM13 sedangkan tiga pelanggan yang memakan nasi campur itu masing-masing mempunyai lauk ayam dan ikan yang bersaiz besar.
Bukan itu sahaja, netizen juga kagum dengan sikap tuan kedai dan mendoakannya agar sentiasa dimurahkan rezeki.
Antara komen netizen:


Selamba Cakap Korea Sambil Niaga Ayam Bakar, Gelagat Akak Ini Buat Ramai Kagum!

Selalu kita tengok orang cakap korea dalam Kdrama je, baru-baru ini tular seorang peniaga tempatan yang fasih berbahasa hangul hingga membuatkan netizen kagum.
Macam yang kita tahu, Malaysia ini terdiri dengan pelbagai jenis bangsa, agama, kaum, adat dan tidak hairan lah jika terdapat pelbagai bahasa dan loghat yang sering kita dengar dalam kehidupan seharian.
Malah ada juga diantara kita yang fasih bertutur lebih daripada satu bahasa seperti mandarin, tamil, Arabic dan banyak lagi bagi memudahkan kita untuk senang bersembang dengang bangsa yang lain.
Baca juga: Selalu Tengok K-Drama? Ini 7 Makanan Korea yang Korang Patut Cuba
Namun lain pula ceritanya dengan kisah yang tular baru-baru ini dimana seorang akak jual ayam bakar fasih cakap bahasa Korea telah mencuri tumpuan.
Menerusi video berkenaan, kelihatan suasana yang memaparkan seorang wanita menjual ayam bakar di Pasar Filipina, Kota Kinabalu, Sabah.
Namun apa yang menarik perhatian ramai adalah apabila akak itu selamba bercakap bahasa Korea dengan pelancong dari negara tersebut. Dia siap mempromosikan ayam bakarnya dengan fasih. Percakapannya itu kedengaran seperti orang asli Korea.
Video Penuh:

 @myweekendplan
When your customer is Korean be like.. #Korean #foodie #SabahFoodie #chickenwing #foodie #pasarpilipinkk
 ♬ Funny Song – Cavendish Music

Dapat kita lihat, pelangga itu juga langsung tidak kekok untuk berbual dengannya malah berasa teruja dengan kemahiran bahasa yang dimiliki .
Meninjau di ruangan komen, rata-rata warga netizen kagum melihat kelebihan yang dimiliki oleh wanita tersebut malah sempat berseloroh mengatakan antara kelebihan lain yang dia miliki adalah dapat menonton K-Drama tanpa membuka subtitle.
“Rata-rata yang berniaga di pasar malam KK champion speaking Korea guys. That’s how competitive they are” – Netizen
Bukan itu sahaja, netizen juga akui rata-rata peniaga yang berniaga di Pasar Filipina ini dapat bertutur lebih daripada satu bahasa jadi tidak hairanlah jika wanita tersebut dapat berbahasa Korea dengan lancar.
Antara komen netizen:

Pasar Filipina – terletak di Kota Kinabalu ini merupakan tarikan pelancong jika berkunjung ke Sabah. Rata-rata peniaga berasal daripada Filipina.
Terdapat pelabagai barangan kraftangan, perhiasan, hasil laut dan juga buah-buahan serta yang paling laris dan sangat dicari disana adalah Mutiara jenis air tawar dan air masin yang dijual sebagai kerongsang, rantai dan gelang.
Ramai pelancong datang ke sana juga membeli hasil laut seperti ikan bilis, sotong kering dan makanan tempatan.
Pada sebelah petang pula terdapat gerai-gerai yang menjual makanan laut. Anda boleh memilih makanan laut seperti udang, ketam, ikan dan banyak lagi. Harga disini murah dan anda perlu tawar menawar.


‘Cancel Order’ Lepas Dapat Pesanan Arak, Tindakan Rider Foodpanda Ini Dipuji Netizen

Pada masa kini, khidmat pesanan dan penghantaran makanan secara dalam talian bukan sahaja menjadi trend, tetapi juga seakan-akan satu keperluan pula.
Masakan tidak, ia menjimatkan masa kita tanpa perlu keluar membeli makanan dan bersesak-sesak selepas seharian penat bekerja.
Malah, ramai yang menjadikan tugas sebagai penghantar makanan dalam talian itu sebagai kerja sampingan mereka untuk menambah pendapatan keluarga.
Ya, itulah realiti kehidupan sekarang yang memerlukan kemudahan untuk melicinkan rutin harian kita.
Meskipun sudah ada kemudahan sebegitu, sebagai orang Islam, bolehkah kita menghantar makanan yang tidak halal daripada kedai yang tidak mendapat status halal? Apakah hukumnya jika barang makanan tidak halal yang dihantar itu bukan arak?
Sebelum menjawab persoalan berkenaan, perlu kita fahami bahawa rezeki yang halal datangnya daripada jalan yang halal dan tidak syubhah
Walaupun tidak menjual makanan yang tidak halal itu, namun secara tidak langsung seseorang itu terlibat dalam penghantaran makanan yang rata-ratanya adalah haram dan syubhah.
‘Cancel Order’ Lepas Dapat Pesanan Arak
Seperti yang berlaku pada seorang rider foodpanda ini. Menerusi perkongsian di TikTok @irfansafw4n_, dia berkongsikan telah menerima satu pesanan arak.
Namun demi pegangan teguh kepada agama sebagai seorang Islam, beliau telah membatalkan pesanan tersebut demi mendapatkan rezeki yang halal.

Meninjau ruangan komen, rata-rata netizen memuji dan kagum dengan tindakan rider tersebut. Mereka berpendapat, pesanan arak yang ditolak oleh rider itu merupakan perbuatan yang betul dan tepat.

Lihat video penuh di bawah:

 @irfansafw4n_
takpa rezeki Allah itu luas 😁 #foodpanda
 ♬ original sound – masterg530 – masterg530

Sumber: TikTok @irfansafw4n_


Cantik Tapi Bahaya! Ini Tips Untuk Elak Dapur Kaca Pecah Berderai

Kejadian dapur jenis kaca (tempered glass) pecai berderai bukan sesuatu yang baru berlaku. Kemalangan kecil ini sering kita baca di media sosial seperti yang telah dikongsikan oleh seorang pengguna laman sosial Facebook di bawah.

Sedikit sebanyak perkara itu menimbulkan rasa gerun dan takut dalam kalangan mereka yang mempunyai dapur jenis ini mahupun buat mereka yang mahu membelinya.
Tidak dinafikan, dapur kaca ini mampu membuatkan dapur anda kelihatan lebih elegan dan moden. Namun hakikatnya, yang cantik tidak semestinya tahan lasak. Lebih-lebih lagi jika tidak dikendalikan dengan betul.
Seorang wanita berkongsikan tips dalam menggunakan dapur kaca jenis tempered glass ini untuk menggelakkan kejadian yang tidak diingini berlaku. Jom sama-sama baca perkongsian oleh Dr. Fatimah Salim di bawah.

Tips Untuk Elak Dapur Kaca Pecah Berderai
Terdapat banyak jenis bahan binaan (aka material) yang digunakan untuk membuat dapur memasak seperti kaca, kaca berplumbum (lead glass), seramik dan borosilikat.
Disebabkan banyak kemalangan sewaktu memasak yang berlaku, di sini kita hanya akan bincangkan dapur kaca tempered (tempered glass). Ambil tahu cara pengendalian bagi mengelakkan kemalangan yang tidak diingini seperti letupan dan kebakaran. Tambah lagi jika kejadian berlaku sewaktu ada anak kecil bersama.
Dapur kaca tempered digunakan mengantikan dapur borosilikat kerana ianya lebih cantik disamping lebih tahan haba, tidak bertindakbalas (inert), tidak mengalirkan elektrik juga kalis air dan gas.
Namun, ianya mudah pecah jika tidak dijaga dengan baik dan betul. Tips dalam menggunakan dapur kaca tempered ialah:

Jangan tutup permukaan kaca -setengah dari kita sayangkan dapur, takut tumpahan minyak atau kotoran pada permukaan. Namun dengan menutup dapur, haba akan terperangkap lalu membuatnya mudah retak.
Jangan guna kuali dan periuk yang terlalu besar- penggunaan periuk dan kuali yang besar terutamanya yang diperbuat daripada logam akan memerangkap haba lalu memindahkannya kepada dapur. Ini boleh menyebabkan dapur ini mudah retak.
Jangan letak kuali atau periuk di atas permukaan kaca kerana beban yang berat.
Maksimumkan penggunaan secara berterusan selama 2 jam sahaja. Ini kerana, penggunaan yang lama akan meningkatkan pengumpulan haba.
Jangan sesekali mengelap atau membersihkan dengan kain basah tunggu sehingga dapur sejuk supaya tidak berlaku “kejutan “ atas perubahan suhu yang drastik. Lalu menyebabkannya retak.

Kredit: Dr. Fatimah Salim, Suriani Yusuf


Cantik & Unik, Jom Cuba Resepi Kek Batik Versi Biskut Jejari!

Masa kecil dulu korang mesti selalu makan biskut jejari ini kan? Tetapi zaman sekarang ini, mereka variasikan pulak biskut jejari menjadi kek batik. Sangat cantik dan unik kejadian kek batik versi biskut jejari, yang penting mestilah sedap. Jom cuba resepi yang dikongsikan Alia Cheeszif di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

KEK BATIK VERSI BISKUT JEJARIMasa kecil dulu korang mesti selalu makan biskut jejari ini kan? Tetapi zaman sekarang ini, mereka variasikan pulak biskut jejari menjadi kek batik. Sangat cantik dan unik kejadian kek batik versi biskut jejari, yang penting mestilah sedap. Jom cuba resepi yang dikongsikan Alia Cheeszif di Facebook.
BAHAN-BAHAN
2 cawan Milo

1/2 tin susu pekat

1 sudu besar serbuk koko

1 buku Buttercup

1 paket biskut jejari

1 sudu esen vanila

Kredit: Alia CheeszifCARA PENYEDIAAN
Cairkan mentega dalam periuk. Bila dah cair masukkan susu pekat, gaul sebati dengan api sederhana.

Masukkan Milo, serbuk koko ke dalam periuk. Kacau sampai sebati. Pastikan tiada Milo berketul-ketul.

Masukkan esen vanila kacau dan tutup api. Susun biskut jejari ke dalam bekas.

Tuang adunan Milo tadi. Susun lagi dan tuang adunan. Buat sampai habis.

Sudah habis, simpan dalam peti ais selama 4 jam. Untuk memudahkan potong, keluarkan 30 min sebelum potong. Siap dan boleh dimakan.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Cara Asah Pisau Paling Mudah Dan Berkesan

PENULISmyResipi
KATEGORITips & Petua
POSTED ON2021-03-23
Bayangkan bila korang tengah semangat nak masak, masa tu juga pisau tumpul. Nak potong daging, ayam, sayur terus jadi tak best. Nak asah pisau pula tak tahu teknik yang betul, asah banyak kali pun pisau tak tajam jugak. Jadi dekat sini kami akan kongsikan cara paling bekesan dan mudah untuk korang asah pisau supaya boleh jadi tajam seperti baru beli.
Nak asah pisau ni kena ada teknik yang betul, bukan hanya sekadar menggesek dan mengasah pada batu asah tu.  Jom kita tengok cara asah pisau yang mudah yang korang boleh cuba terus kat rumah tu.
BAHAN-BAHAN
Batu asah
Pisau
Sebesen air

CARA-CARA
Rendam batu asah di dalam air selama 15 minit
Pastikan mata pisau berada dalam kedudukan 30 darjah dari permukaan batu asah
Tolak dan tarik mata pisau ulang sehingga 10 kali
Mulakan menggesek pisau pada permukaan batu asah yang kasar
Sambung menggesek pada permukaan batu asah yang lembut


Cara Balut Ketupat Palas, Yang Tak Tahu Kena Belajar Buat!

Tak ramai anak muda sekarang yang pandai membuat ketupat palas, apatah lagi membalutnya. Oleh itu, jom kita belajar cara balut ketupat palas. Kalau bukan sekarang, bila lagi nak belajar kan?
Perkongsian oleh Puan Rusmani Hamzah ini khas untuk mereka yang sudah lama mahu belajar teknik menganyam ketupat palas yang makin ditelan zaman ini.
Baca juga: Cara Buat Ketupat Guna Daun Pisang, Lagi Mudah Nak Bungkus!
CARA BALUT KETUPAT PALAS
Versi Pantai Timur
Part 1

Part 2

Cara balut ketupat palas versi orang utara

RESIPI KETUPAT MANIS

Bahan-bahan:

Daun palas
1 kg beras pulut
400 ml santan pekat
1½ sudu besar garam halus
1 sudu besar gula

Cara-cara:
1. Beras pulut dibasuh dan rendam selama 1 ½ jam atau 2 jam. Kemudian toskan.
2. Sebelum kukus pastikan pengukus dilapik dengan jaring. Bila masukkan beras pulut, buat lubang ditengah-tengah beras untuk wap naik dalam pulut.
3. Masak air untuk mengukus hingga mendidih. Kukus pulut kali pertama selama 40 minit.
4. Setelah selesai mengukus, tuang ia ke dalam besen. Pulut yang masih panas boleh masukkan santan yang sudah digaul dengan garam dan gula. Gaul hingga sebati dan makan masa lebih kurang 3 minit. Rehat dalam 5 minit untuk santan meresap dalam pulut.
5. Kukus pula untuk kali kedua selama 20 minit.
6. Tuang pulut dalam besen dan digaul rata selama 3 minit. Tunggu pulut sejuk dalam 2 atau 3 jam baru boleh bungkus dengan daun palas.
7. Lepas ia siap dibungkus boleh difrozenkan atau pun nak kukus terus untuk dimakan.
RESIPI KETUPAT SERUNDING

Bahan-bahan:

Daun palas
Serunding daging
1 kg beras pulut
400 ml santan pekat
1½ sudu besar garam halus
200 gram gula

Bahan-bahan:
1. Ulang langkah 1 hingga 5 seperti di resepi ketupat lemak di atas.
2. Tuang pulut dalam besen. Pulut yang masih panas, masukkan gula dan gaul rata selama 3 minit. Tunggu pulut sejuk dalam 2 atau 3 jam baru boleh dibungkus bersama serunding.
3. Selepas siap dibungkus, boleh difrozenkan di dalam peti beku atau pun kukus terus untuk dimakan. Jika nak makan terus selepas ia dibungkus, kena kukus selama 20 minit.
Selamat mencuba!
Kredit: Rusmani Hamzah
Baca juga: Jenis Anyaman Ketupat Yang Boleh Belajar Untuk Raya Ini, Jom Cuba!


Wanita Ini Tunjuk Cara Bancuh Foam Kopi Yang Sedap Berlemak, Mesti ‘Repeat’ Nak Buat!

Korang jenis yang suka habiskan duit beli kopi di cafe? Jom belajar cara bancuh sendiri foam kopi yang tebal dan sedap berlemak di rumah. Memang setanding macam barista buat tau.
Dekat rumah nak buat style latte pun boleh, cappucino pun boleh. Tips nya juga ringkas dan mudah kerana hanya menggunakan tiga bahan sahaja.
Baca juga: Bekas Pekerja Starbucks Ini Kongsi Rahsia Bancuh Air Nescafe Padu, ‘Konfirm’ Terangkat lah!
Wanita yang bernama Safillah Alivi ini sudah mencubanya dan sudi berkongsi langkah demi langkah cara hendak membuatnya dan memang teksturnya tebal dan lemak berkrim Jom kita lihat.

CARA BANCUH FOAM KOPI LEMAK BERKRIM

Terima kasih pada yang pernah kongsikan coffee viral tu. Memang sedap amat. Saya suka minum versi panas (cappucino). Smooth tekstur kopi ini seakan dibuat barista di kafe ternama. Saya buat esktra untuk simpan seminggu di dalam peti sejuk.
Bahan-bahan foam kopi:
Kopi instant – tak kisah brand apa
Gula perang
Air panas
Bahan-bahan cappucino:
Kopi instant
Susu segar
Air panas
Cara-caranya:
1. Masukkan 4 sudu serbuk kopi instant bersama 4 sudu gula perang dalam cawan.

2. Masukkan pula 4 sudu air panas.
3. Kacau atau sebatikan ia menggunakan mixer kopi. Kalau nak naikkan muscle tangan, boleh juga guna whisker. Kacau ia sehingga 5 minit, bergantung kepada kuantiti kopi dan gula.
4. Kacau sehingga ia gebu dan berbuih. Nanti tinggal ceduk sahaja foam itu.
5. Kemudian, untuk membuat secawan cappucino, panaskan susu segar. Kemudian, ambil sesudu serbuk kopi instant dan campur dengan air panas. Bancuh hingga sebati. Dan letakkan foam kopi tadi di atas cappucino. Siap!

Mudah dan ringkas! Lebihan foam kopi yang kita buat tadi boleh simpan di dalam peti sejuk dan tahan seminggu tau. Tinggal kacau balik je jika buihnya tak gebu balik.
Semoga perkongsian dari Safillah Alivi ini memberi manfaat kepada semua dan dapat menjimatkan kewangan korang yang kerap beli kopi di luar.
Selamat mencuba!


Pertama Kali Nak Beli? Ini Cara Beli Lllaollao & Tips Pilih Yang Mana Sedap

Jika anda pertama kali nak mencuba sesuatu makanan, pasti akan berasa sedikit ‘berdebar’ sehingga ada sesetengah orang yang terkena panic attact atau anxiety.
Untuk mengelakkan masalah itu, anda perlu menyelidik terlebih dahulu mengenai menu-menu yang dijual supaya tidak cemas semasa memesannya.
Seperti yang dimuatnaik oleh Siti Jamil di twitter, dia berkongsikan cara untuk memesan llaollao (disebut: yaoyao) buat orang ramai yang pertama kali ingin mencuba makanan tersebut.

Jom baca perkongsiannya di bawah, pasti nanti anda tidak akan kekok lagi untuk cuba frozen yogurt tersebut.

1. Saiz

2) Sauce

3) Crunch

4) Fruit

Petitllao

Sanum

Contoh:

Info tambahan

Sumber: Siti Jamil


Cara Bersih & Siang Ketam Paling Mudah Dan Cepat, Mertua Mesti Bangga Guna Skill Ini

Tak tahu nak siang ketam? Jangan risau boleh ikuti langkah demi langkah disini. Bagi penggemar ketam, tak sah rasanya kalau tak masak sendiri di rumah.
Ini kerana, ia antara makanan laut yang paling sedap dan amat digemari ramai. Dengan isinya yang manis dan segar. Antara hidangan popular yang dimasak ialah Kam Heong, Ketam Masak Telur Masin, Kari Ketam, Ketam Berlada, Sup Ketam dan banyak lagi.
Baca juga: 3 Tips Pilih Ketam Isi Penuh & Banyak Telur, Baru Puas Hati Makan
Memang licin pinggan dibuatnya kalau buat hidangan-hidangan itu dirumah. Tapi sementara itu, MyResipi ingin kongsikan cara mudah untuk bersih dan siang dengan betul.
Bukannya apa, kalau tak bersih betul-betul, lauk utama untuk masakan nanti tak berapa nak ‘kick’ dan kurang sedap isinya.
Memang tak seronok rasanya nak menikmati keenakan isi ketam kalau kakinya tak dipotong dengan kemas.
Cara siang ini telah dikongsikan sendiri oleh M9 Daily Kitchen menerusi laman Youtube dan telah tontonan sehingga 27k tau! Jom kita tengok cara-caranya.

CARA BERSIH DAN SIANG KETAM

Jadi, dalam perkongsiaan kali ini, ada 10 cara untuk siang ketam dengan betul dan mudah.
1. Mula-mula, potong hujung sepit ketam dengan gunting.
2. Kemudian, potongkan pula ke semua hujung kaki ketam. Di bahagian ini, memang biasa tidak ada isi lah.
3. Dah siap, perlahan-lahan buangkan cengkerang atas ketam itu.
4. Bila dah tertanggal, akan ada lebihan cangkerang, jadi potongkan supaya nampak lebih kemas.
5. Bila dah potong, buangkan pula dengan jari insang ketam yang berada di kedua-dua belah kiri dan kanan badan ketam.
6. Sekarang, bolehlah korang potong bahagian tengah badan ketam.
7. Bila dah potong, akan ada lendir-lendir atau sisa kotoran yang keluar. Bersihkan.
8. Dah selesai badan ketam ini, jangan lupa untuk periksa cangkerang kalau ada ketam. Rugi tau kalau orang buang.
9. Sekarang, bila dah buang bahagian ketam yang tak perlu, bolehlah basuhkan ketam tadi dengan bersih.
10. Bila dah bersih, ketukkan sedikit di bahagian sepit ketam supaya lebih mudah dan untuk kuah atau rempah masakan dan meresap ke dalam isi ketam nanti.

Mudah je kan nak siang ketam ini. Pakai gunting je dah siap! Tinggal nak masak je. Selamat mencuba semua!
Video Penuh:

Baca juga: Nasi Goreng Ketam Viral Ala Thai, Menu Tak Ada Jual Di Kedai, Boleh Cuba Di Rumah


Cara Bersihkan Dapur Guna Tepung Gandum, Hasilnya Berkilat-Kilat Macam Baru!

Pasti ramai yang nak tahu rahsia cara bersihkan dapur gas supaya nampak berkilat-kilat macam baru kan?
Tak perlu guna sabun mahal, hanya perlu menggunakan bahan dapur saja iaitu tepung gandum. Paling penting tak perlu guna air pun, baru dapur selamat tak pecah dan retak.
Nak tahu macam mana caranya? Jom baca perkongsian oleh Idel Hayarnulis di bawah. Semoga bermanfaat!
Cara Bersihkan Dapur Sampai Berkilat-Kilat Macam Baru
Tips cara cuci dapur tanpa guna air, selamat tak pecah dan retak. Lepas guna pun boleh buat macam ni.
Guna tepung je. Tabur kat cermin dapur.

Kemudian gosok dengan tangan sampai bersih berkilat macam ni.

Kemudian lap dengan kain bersih. Cubala berguna untuk kita semua. Selamat mencuba ya.

Kredit: Idel Hayarnulis
Baca juga: Kuali Baru Jangan Terus Guna. Kena ‘Bakar’ Dulu, Elak Berkarat & Masakan Tak Melekat


CARA | Bersihkan Ikan Keli

PENULISmyResipi
KATEGORIArtikel
POSTED ON2020-08-12 08:23:53

Tahukah anda? Ikan keli adalah ikan yang banyak terdapat di negara-negara Asean sahaja termasuklah negara kita. Bagi penggemar ikan keli, pasti anda inginkan keenakan rasanya ketika dimakan. Namun, penting untuk kita memastikan ikan ini dibersihkan dengan cara yang betul sebelum dimasak supaya tiada rasa hanyir ketika dimakan. Oleh itu, jom kita ikuti cara-cara yang betul membersihkan ikan keli ini.

Cara-cara:

Potong duri ikan keli yang terletak di bahagian sirip kiri dan kanannya. Jangan lupa untuk memotong ekornya sekali.
Potongkan muncung ikan tersebut untuk membuang sesungut dan mulutnya.
Kemudian, belah perut ikan keli ini secara menegak dari garisan bawah mulut ke salur najisnya.
Buang segala organ dalaman ikan keli sebersih mungkin
Tekan bahagian belakang untuk membuang darah beku yang hanyir.
Kemudian, sapukan tepung gandum ke seluruh  badan ikan dan biarkan selama 10 ke 15 minit untuk menghilangkan bau hanyir ikan ini.
Selepas itu, bilas air hingga bersih.

Siap untuk dimasak! Macam-macam lauk boleh dimasak dengan ikan keli ini. Sesuai untuk hidangan tengahari untuk dimakan bersama seisi keluarga. Selamat mencuba!


CARA | Bersikan Udang

PENULISmyResipi
KATEGORIArtikel
POSTED ON2020-08-27 04:29:42

TAHUKAH ANDA? Undang mengandungi Asam Omega 3 yang bagus untuk tubuh badan manusia. Tidak boleh dinafikan Udang Masak Sambal merupakan menu kegemaran ramai. Fuhh, sedapnya! Tapi sebelum tu, kita tengok dulu cara-cara yang betul nak bersihkan udang ni. Jom!
3 ALAT YANG DIPERLUKAN:
1. Garfu
2. Gunting
3. Tangan
CARA-CARA:
1. Buang bahagian kepala dan kaki udang bagi membuang segala kotoran-kotorannya
2. Potong duri di bahagian ekor dengan menggunakan gunting
3. Keluarkan usus udang dan caranya, cucukkan garpu pada bahagian tengah badannya. kemudian, keluarkan usus udang secara perlahan-lahan
Dah siap! mudahkan? lepasni boleh anda semua masak lauk kegemaran anda dengan menggunakan udang. Ermmmm…mesti sedap!


Doktor Kongsi Cara Betul Makan Limau Mandarin, Elak Batuk & Sakit Tekak

Ramai yang suka makan buah limau mandarin ni kan? Lagipun buah ini kaya dengan vitamin C.
Sempena perayaan Tahun Baharu Cina yang bakal tiba, limau Mandarin memang mudah diperolehi di mana-mana pasaraya dan kedai buah.
Tambah lagi, ada juga yang dapat secara percuma daripada kenalan berbangsa Cina kan.
Makan limau mandarin mengakibatkan batuk?
Namun rata-rata penggemarnya mengatakan makan limau Mandarin ini boleh mengakibatkan batuk, ada juga yang terkena sakit tekak. Betul ke?
Ini kata Pensyarah Kanan Kimia, Universiti Teknologi Mara, ChM Dr Fatimah Salim mengenai perkara itu.
“Jawapannya adalah ya. Kulit limau Mandarin (juga sesetengah buah segar lain juga) mengandungi bahan kimia sulfur dioksida (SO2).
“Bahan kimia SO2 ini digunakan sebagai pengawet untuk mengekalkan kesegaran dan menghalang pertumbuhan kulat pada buah.
“Sebenarnya dalam kuantiti yang sedikit, ianya tidak mendatangkan bahaya kerana badan kita boleh bertoleransi dan mampu untuk detox secara semulajadi.
“Sebab itu FDA membenarkan ianya sebagai pengawet pada makanan. Untuk sistem badan normal, ianya tidak akan terkumpul dalam badan ya. Tiada istilah, sikit-sikit lama-lama jadi bukit,” tulisnya dalam grup Facebook  Makmal Makanan(MaMa).
Menurutnya, pengawet SO2 juga digunakan dalam makanan buah kering.

“Selain daripada penggunaan pada limau Mandarin, bahan kimia pengawet SO2 juga digunakan dalam makanan buah kering seperti kismis, prune dan sebagainya serta minuman (minuman berkarbonat dan beralkohol).
“Jika tidak, mudah saja buah kering ini ditumbuhi kulat dan tidak tahan lama,” ujarnya.
Tambahnya lagi, untuk membuang bahan pengawet ini eloklah direndam seketika dan dibasuh beberapa kali dahulu buah limau Mandarin dengan air sebelum dimakan.
“Ini kerana bahan kimia SO2 mudah larut air membentuk bahan kimia asid sulfurik (yang cair).
Cara betul makan limau mandarin
“Merendam seketika dengan air garam atau baking soda diikuti dengan bilasan air bukan saja boleh membuang pengawet, malah saki baki racun perosak (pesticide) yang terdapat pada sayur atau buah lain juga.

Adakah semua individu akan terkesan dengan SO2 sebagai pengawet ini?
Jawapannya adalah tidak. Hanya sesetengah individu sensitif kepada bahan kimia ini yang mana boleh menyebabkan gejala seperti sakit tekak dan batuk. Dan bagi mereka yang mempunyai penyakit asthma pula berpotensi berhadapan dengan masalah pernafasan yang kronik.
“Untuk saya dan anak-anak, yang tidak mempunyai masalah kesihatan, kami kopek dan makan terus saja limau Mandarin ini.
“Tidak semestinya jika kita terkesan, orang lain terkesan sama. Maka, seperti yang saya selalu pesan, ambil tahu tahap kesihatan dan fahami badan sendiri.
“Beringatlah… jika badan sudah mula menunjukkan tindakbalas (gejala), maka sedarlah dan berhentilah.
“Ingat, apa-apa yang berlebihan boleh membawa mudarat!” pesannya.
Tahap toleransi ini boleh berubah dengan peningkatan usia. Maka tidak hairanlah jika dulu kita tiada masalah dengan pengawet SO2, kini boleh terkesan pula.


Cara BETUL Petik Cili Supaya Tahan Lama Dan Cepat Berbuah Semula

Cara Betul Petik Cili Supaya Tahan Lama Dan Cepat Berbuah Semula.
Memang senang tapi sebenarnya ini cara salah tuai cili. Untuk petik cili dari pokok ada tekniknya. Ia penting dipraktikkan supaya pokok cili mudah berbunga dan berbuah kembali dan juga untuk pastikan buah cili tahan lama.
Baca juga: Rawat Pokok Kari Yang Ada Bintik Hitam, Wanita Ini Kongsi PETUA
Ramai yang tanam pokok cili di rumah dan bila nak petik, ambil gunting dan potong separuh tangkai.

CARA BETUL PETIK CILI DARI POKOK

Caranya dikongsi oleh Encik Salleh Mohammad yang juga pengusaha kebun pelbagai jenis sayuran.
1. Jangan potong separuh tangkai guna gunting untuk ambil cili. Cara petik cili yang betul adalah dengan memetik sekali tangkainya supaya tapak tangkai tadi akan berbunga semula.

2. Jika potong di tengah tangkai, tapak tadi akan ambil masa untuk berbunga kerana perlu menunggu tangkai cili yang tertinggal luruh. Petik sekali tangkainya seperti gambar.

3. Teknik mudah untuk petik cili guna jari, pegang pangkal tangkai cili kemudian lipat ke bawah. Memang mudah tanggal.
4. Selain itu jangan petik cili ketika waktu hujan atau di awal pagi. Ini kerana cili yang basah akan mudah busuk dan tak tahan lama. Petik ketika buah cili dan tangkainya dalam keadaan kering.

Semoga bermanfaat!
Baca juga: Cara Kilatkan Dapur Seperti Baru, Lelaki Kongsi Guna 3 BAHAN Ini


Cara Betul Simpan Baki Santan Kotak, Tahan Lama & Tak Berketul

Nak simpan baki santan kotak pun ada caranya, bukan main simpan saja dalam peti ais. Kalau hanya membiarkan santan kotak yang sudah dibuka dalam peti ais, ia akan cepat rosak.
Maklumlah, harga santan kotak saiz besar biasanya lebih murah dan jimat berbanding santan kotak kecil. Namun jika nak masak dalam jumlah yang sedikit, pastinya akan ada lebihan.
Jika disimpan begitu sahaja dalam peti sejuk dan tidak dihabiskan dalam masa 3 hari pastinya akan basi. Oleh itu boleh cuba petua menyimpan santan di bawah.
Baca juga: Wanita Ini Kongsi ‘Hacks’ Simpan Santan Segar Untuk Makanan Bayi, Kreatif Sangat!
TIPS SIMPAN BAKI SANTAN KOTAK SUPAYA TAHAN LAMA
Ada dua cara yang boleh anda praktikkan untuk menyimpan lebihan santan:
1. CARA PERTAMA

Bahan yang diperlukan:

Plastik kecil
Getah

Cara-caranya:

Tuangkan baki santan ke dalam plastik dan ikat dengan ketat dengan kemas menggunakan getah.
Kemudian letakkan di dalam bekas kedap udara dan simpan di dalam peti ais.

2. CARA KEDUA

Bahan yang diperlukan:

Ziplock

Cara-caranya:

Letakkan santan kotak yang sudah dibuka ke dalam ziplock.
Pastikan ziplock ditutup dengan rapi dan tidak terdedah pada udara.

Lihat video penuh di bawah:

 @cikrey_ana32
Santan kotak paling renyah! Pakai sikit esok dah tak okay kan? #gengdapur mesti selalu dah ni. Jom try tips ni! Kita dah siap seminggu simpan pon elok tak ketul 💪🏻 #fyp #fypシ #santan #kotak #gengdapur #kitchen #kitchenhacks #tipsandtricks #freesiabox #freesiabox_barangdapurmurah
 ♬ Dj Jalan Pargoy X Goyang Jaypong – DJ MIFTAH

Sumber: TikTok cikrey_ana32
Baca juga: Cara Simpan Petai Tahan Berbulan-Bulan, Rasa Pun Tak Berubah


Cara Betul Simpan Daging Korban, Tahan Lama & Kekal Segar

Banyak dapat daging korban, kemudian masuk je dalam freezer untuk tahan lama. Eh salah tu!
Masuk dalam freezer dah betul tapi caranya yang salah. Mak-mak atau akan-akak kena baca tip min nak kongsikan ini supaya daging yang ada simpan tahan lama dan tetap segar di dalam freezer.
Baca juga: Tak Boleh Simpan Daging Korban Lebih 3 Hari? Ini Penjelasan Agamawan
Dengan tip ini bukan hanya daging korban yang korang perolehi tahan lama, malah kesegaran daging masih boleh dikekalkan walaupun ia sudah disimpan lama dalam freezer. Ini cara-cara yang boleh diikuti.
1. Asingkan Daging

Asingkan daging ikut bahagian. Misalnya tulang, daging batang pinang, tulang, bahagian dalaman (perut, hati, limpa, paru) dan daging cincang.
Apabila ingin membuat sup, anda hanya keluarkan bekas berisi tulang sahaja, yang lain-lain kekal di dalam freezer.
2. Jangan Terus Cuci Daging Korban
Jika dicuci guna air paip, kuman-kuman boleh masuk dan tinggal di dalam daging. Itu akan merosakan kualiti daging. Mencuci hanya dibuat bila daging berkenaan hendak dimasak.
3. Jangan Simpan Semua Daging Dalam Satu Bekas

Jika dapat daging banyak, jangan simpan daging keseluruhan 2-4 kg di dalam freezer. Cara yang betul ialah dengan memotong daging berukuran lebih kecil, kemudian simpan di dalam plastik-plastik berukuran 1/2 kg atau 1 kg.
Jika hendak masak, ambil satu plastik yang kecil sahaja, biarkan yang lain tetap beku di dalam freezer. InsyaAllah daging dalam keadaan beku dapat disimpan lebih 1 tahun.
4. Jangan Terus Simpan Dalam Freezer
Sebelum disimpan di freezer, simpan daging terlebih dahulu di dalam peti ais ruang biasa selama 4-5 jam. Setelah daging itu sejuk, baru dimasukkan ke dalam peti sejuk beku/freezer.

5. Jangan Defrost Daging Guna Air Panas
Jika hendak memasak daging beku, jangan mencairkan daging yang beku menggunakan air panas.
Cara yang betul adalah meletakkan daging beku di bawah air paip suhu normal (dalam keadaan daging masih terbungkus rapat dalam plastik).
Setelah daging kembali empuk, buka plastik, cuci daging hingga bersih, toskan, dan daging sedia untuk dimasak.

6. Simpan Daging Dengan Bahan Perapan

Menyimpan daging yang siap dengan bahan perapan boleh menjadikan daging tahan lebih lama berbanding daging mentah. Bahan perapan paling mudah adalah dengan cara mengaulkan daging dengan garam, gula, bawang dan kunyit.
Ia kerana bahan perapan bersifat antibakteria dan agen pengawet pada makanan. Secata tidak langsung ia menjimat masa memasak. Setelah dikeluarkan dari freezer anda boleh terus masak tanpa perlu menyediakan bahan perapan lagi.
Tips Tambahan
Jangan memakai plastik warna hitam kerana plastik warna hitam itu adalah hasil recycle. Ia mengandungi karsinogen yang dapat mengaktifkan sel kanser. Gunalah sarung plastik putih atau plastik lutsinar yang ada seal.
Semoga bermanfaat.

Sumber: Art Of Butchery Inovasi Evolusi

Baca juga: Ini 5 Idea Menu Daging Wajib ‘Coba’ Hari Raya Aidiladha Nanti – Part 1
Baca juga: Ini 5 Idea Menu Daging Wajib ‘Coba’ Hari Raya Aidiladha Nanti – Part 2


Cara Betul Simpan Ikan Supaya Kekal Segar, Tahan Lama Macam Baru Beli

Rupanya ada cara betul simpan ikan supaya kekal segar dan tahan lama macam baru dibeli.
Jika salah cara simpan, barang basah seperti ikan ini menjadi tidak sedap apabila digoreng kerana sudah ‘hilang’ kesegarannya.
Normah Bahari ada berkongsikan cara sebenar simpan ikan yang boleh dipraktikkan oleh anda semua. Jom baca perkongsiannya di bawah.
Cara Betul Simpan Ikan Supaya Kekal Segar Macam Baru Beli
Cara menyimpan ikan yang betul di dalam freezer.

Susun ikan di dalam bekas untuk sekali masak, tuangkan air hingga menutupi ikan tersebut. Kemudian frozenkan.

Bila nk masak, keluarkan dan biarkan ia cair. Kalau nk masak pagi, keluar dari malam dan bila nk masak tengahari, keluarkan waktu pagi. In Sha Allah ikan kita tetap segar macam baru beli.

Kredit: Normah Bahari
Baca juga: Resipi Ikan Rebus Goreng Yang Laku Keras, Bau Ikan Masa Goreng Pun Dah Mengiurkan!


Cara Bezakan Bendi Muda Atau Tua Tanpa Perlu Patahkan Hujung Buah

Korang tahu tak sebenarnya kita boleh sahaja pilih bendi tanpa perlu patahkan hujung buahnya. Risau pula sekiranya korang patahkan hujung buahnya takut tauke kedai marah pula rosakkan bendi mereka.
Senang sahaja nak kenal bendi ini sekiranya anda risau terbeli yang tua, jom cuba tips ini.
1. Sangat Muda
Buah yang sangat muda ni tiada lubang udara di tangkai buah. Rujuk gambar buah nombor 1. Buah ni sangat sedap untuk kita celur dan rasa manis bendi itu ada. Cicah dengan budu atau tempoyak bersama nasi panas-panas, pasti tidak cukup nasi satu pinggan.
Buah tahap ini tidak sesuai untuk kita buat masak kari atau asam pedas sebab ianya terlalu lembut. Nanti dia akan pecah dan lembik.
2. Muda
Buah muda akan ada lubang udara yang kecil di tangkai buah. Rujuk gambar nombor 2. Biasanya saiz lubang itu besar jarum sahaja.
3. Tua
Buah tua ini akan ada lubang udara saiz mata ball pen di tangkai buah. Rujuk gambar nombor 3. Tidak sesuai untuk dimakan sebab buahnya agak keras.
4. Sangat Tua

Buah sangat tua ini lubang di tangkainya sudah besar sangat, lebih kurang saiz lidi sate. Buahnya sudah rasa keras dan mula berkayu. Tidak boleh dimakan sebab buah sudah tidak rasa apa-apa.

5. Tua Bangka
Buah tua bangka ini 100% buah sudah bertukar warna menjadi coklat dan kering. Buah tahap ini la kita simpan untuk buat benih.
Sumber: Azuan Abdullah


Cara Buat Air Detox, Sihat Dan Mudah!

PENULISmyResipi
KATEGORITips & Petua
POSTED ON2020-11-25
Pasti ramai yang hadapi masalah sukar kurangkan berat badan. Kalau turun pun, hanya beberapa kilogram sahaja tapi baru makan lebih, senang sahaja badan menambah berat. Resepi air detox ini memudahkan anda untuk meningkatkan pengambilan air, menurunkan berat badan, dan menyokong sistem imunisasi anda.
Resepi air detox ini hanya mengambil masa beberapa minit untuk disediakan. Yang pastinya ianya segar dan sedap diminum, ia sangat sesuai dijadikan minuman harian.
Bahan-bahan
Lemon
Biji Selasih
Daun Peppermint
Asam boi
Longan
Air Sprite

Cara-cara
Masukkan daun peppermint dan lemon ke dalam balang.
Hancurkan bahan-bahan di dalam balang.
Masukkan asam boi, ais batu.
Masukkan air dan buah longan.
Masukkan air sprite.
Masukkan biji selasih.
Kacau air detox hingga sebati.


Cara Buat Air Katira Asli Johor Yang Paling Sedap, Segelas Confirm Tak Cukup!

Bila tiba bulan Ramadan, air katira sentiasa menjadi pilihan ramai di Bazar Ramadan. Namun, ada juga sesetengah peniaga yang menjual air ini dengan menggunakan resipi tangkap muat saja, bukan air katira asli Johor.
Dibawah ini adalah katira. Ia juga dipanggil sebagai getah anggur/gond katira/gum tragacanth. Benda ini lah yang memberi nama kepada minuman itu. Jika peniaga jual air katira tapi tiada benda ni, maka peniaga tak jujur.
Katira ni boleh di beli di pasaraya (kawasan jual rempah ratus), kedai tabib cina atau kedai jual peralatan hindu. Boleh juga didapati secara atas talian di  Shopee atau Lazada.

Minuman ni berasal dari timur tengah dan di bawa ke Tanah Melayu oleh para pedagang. Johor naturalisasikan minuman ini menjadi minuman tempatan. Tetapi, orang Johor ada membuat sedikit perubahan dari segi bahannya. Orang timur tengah gunakan air mawar untuk mendapatkan aroma segar, tapi di Johor ia diganti dengan pandan.
Kalau anda nak rasa Air Katira yang sedap dan semestinya resipi asli, jom cuba resipi air katira asli johor perkongsian dari Kamarul Ariffin Nor Sadan di bawah.
RESIPI AIR KATIRA ASLI JOHOR
Bahan-bahan:

1 sudu besar katira
1 sudu besar biji selasih
3 biji kurma
3 biji kembang semangkuk
4 biji badam
4 helai daun pandan
4 sudu besar gula
1 liter susu segar

*untuk versi Air Katira Abu Bakar, susu segar diganti dengan: 1 tin susu sejat + aiskrim soda 500ml
Cara-cara:
1. Buang biji kurma dan hiris halus. Kemudian masukkan kurma, biji selasih, katira dan kembang semangkuk di dalam cawan atau mangkuk berasingan. Masukkan air ke dalam setiap cawan.

2. Sekitar 4-6 jam, semua bahan ni akan mengembang. Jika dah kembang, dah boleh angkat dan toskan.

3. Sementara itu, potongkan badam. Cincang pun boleh. Carik halus daun pandan, sekadar untuk hiasan.

4. Rebus daun pandan tadi dengan air dan gula untuk dapatkan aroma serta warna hijau. Air katira Johor berwarna hijau lembut. Tiada pewarna tambahan atau esen pisang diperlukan.

5. Apabila bahan-bahan rendam tadi dah kembang cantik, Air Katira Johor yang asli kadang kala diletakkan kismis. Cincau tidak tergolong sebagai bahan asli dalam resepinya. Air Katira Abu Bakar yang merupakan salah satu jenama popular minuman ini, telah menambah bahan moden dalam ramuan mereka iaitu air berkarbonat aiskrim soda. Itu kira versi moden.

6. Sekarang kita dah boleh satukan semua bahan yang kita dah sediakan. Bahan rendam tadi, perlu tos dahulu. Jangan terus tuang dalam susu tu. Jangan lupa masukkan badam. Susu segar boleh diganti dengan campuran air dan susu sejat. Jika gunakan susu pekat manis atau minuman aiskrim soda, tak perlu tambah gula. Nanti manis sangat.

7. Air katira Johor dah siap! Sedap diminum sejuk. Beraroma, dan menyegarkan.

Lihat warnanya. Hijau lembut sahaja kan? Selamat mencuba ya.

Kredit: Kamarul Ariffin Nor Sadan
Baca juga: 5 Resipi Air Untuk Berbuka Puasa Yang Menyegarkan & Mudah Dibuat, Wajib Cuba!


Cara Buat Air Nabeez, Minuman Kegemaran Rasulullah Yang Banyak Khasiatnya

Kurma sering menjadi pilihan masyarakat sebagai makanan tambahan yang diambil ketika berbuka atau bersahur. Makanan sunnah ini juga boleh diambil dalam bentuk berbeza iaitu air rendaman kurma atau dikenali sebagai air nabeez. Jom kita belajar cara buat air nabeez.
Ramai tidak tahu sebenarnya minuman ini mempunyai banyak khasiatnya yang tersendiri. Air nabeez ini juga merupakan minuman kegemaran Rasulullah SAW.
Cara membuat minuman ini juga sangat mudah, kurma (dalam bilangan ganjil) direndam di dalam segelas air masak pada waktu malam dan diminum ketika bersahur.
Rasa minuman ini bergantung kepada jenis kurma. Jika kurma tersebut manis, maka manislah air nabeez. Untuk mengetahui cara membuatnya, jom baca perkongsian oleh Leha Yusuf di bawah.
Cara buat air nabeez
1. Ambil kurma dalam bilangan ganjil. Ambil 3 biji kurma dan buang bijinya. Carik-carikkan isi kurma. Anggaran air dalam 1 gelas.

2. Rendam isi kurma dalam air masak biasa pada waktu malam sebelum tidur. Letak di luar sahaja. Tak perlu simpan dalam peti sejuk. Tutup bekas air, jangan biarkan terbuka.

3. Kalau yang berpuasa sahur esok, air tu dah boleh diminum.
4. Air ini juga boleh diamalkan sebelum sarapan pagi. Minum semasa perut kosong.
Khasiat air nabeez:

Pemberi dan pemulih tenaga.
Tinggi kandungan fiber – menghilangkan kolestrol jahat yang terkumpul di dalam tubuh. Sangat bagus dalam menghilangkan sembelit (atau meredakan dan memulihkan diri dari sembelit).
Pemberi zat besi yang sangat bagus.
Kaya akan pottassium – penting dalam menjaga jantung dan menstabilkan tekanan darah.

Air nabeez adalah minuman berakali, yang mampu menolong membuang lebihan asam pada perut dan memulihkan sistem pencernaan tubuh.
Minuman ini juga membantu badan untuk menyingkirkan bahan-bahan toksin yang berbahaya di dalam tubuh. Dalam kata lain berguna sebagai sebagai detox.
Air nabeez juga tinggi dengan kadar fiber, ia mampu membantu proses pencernaan yang baik dan meningkatkan serta menajamkan fikiran agar kita tidak mudah lupa.
Kredit: Leha Yusuf


Cara Buat Air Oren Rasa Ala Vitagen, Guna 2 Bahan Je!

Air oren rasa ala vitagen ini wajib anda cuba di rumah nanti! Hanya perlu menggunakan 2 bahan yang mudah. Dapat minum dalam cuaca panas macam sekarang syok jugak kan?
Siapa yang suka beli vitagen kat kedai tu dijamin akan suka sebab rasanya memang sama! Boleh minum puas-puas sebab kalau tak cukup boleh buat banyak kali. Kalau yang jual di kedai, kecil-kecil je botolnya kan.
Perkongsian resipi air oren ala vitagen yang dikongsikan oleh Nur Haziqah ini telah menjadi tular di laman sosial Facebook yang telah mendapat hampir 9.4 ribu shares. Jom lihat perkongsian olehnya di bawah.
Resipi Air Oren Rasa Ala-Ala Vitagen
Bahan-bahan:

4sb oren sunquick
4sb susu pekat
200 ml air panas

Cara-cara penyediaan:
1. Campurkan oren sunquick dan susu pekat. Kuantiti boleh mengikut kemanisan dan kuantiti yang diingini.

2. Kemudian tambahkan air panas dan ais.
Tips: Bancuh dengan air panas, kacau laju-laju dan lama sikit supaya air tak berkeladak.

Kredit: Nur Haziqah


Cara Buat Air Rebusan Epal Hijau & Serai Untuk Kempiskan Perut & Ringankan Badan

Jom amalkan air rebusan epal hijau dan serai ini setiap pagi untuk membantu mengempiskan perut yang buncit.
Bila berat badan semakin bertambah, secara automatik perut juga akan membuncit dan banyak penyakit lain yang datang seperti sakit lutut, sakit tumit, sakit urat dan banyak lagi.
Ikut cara-cara di bawah untuk membuat air rebusan tersebut.
Cara Membuat Air Rebusan Epal Hijau & Serai
Bahan-bahan:

3 biji epal hijau (potong 6)
5 batang serai (diketuk)
1.5 liter air

Cara-cara:
1. Masukkan air dalam periuk. Kemudian masukkan juga epal hijau dan serai.

2. Masak sehingga epal lembut dan tutup api.
3. Lenyekkan epal yang telah direbus.

4. Tapis air tersebut kemudian boleh diminum semasa suam. Sesuai diminum pada waktu pagi semasa perut kosong.

Antara khasiatnya:

Membuang angin dalam badan
Mengempiskan perut
Menurunkan berat badan
Menghilangkan sakit urat /sakit badan
Sesuai untuk orang sakit lutut
Menghilangkan sakit tumit
Meringankan tubuh badan

Kredit: Ani Zam
Baca juga: Petua Rebus Telur Supaya Mudah Untuk Dikupas & Cantik Tanpa Cacat Cela


Mudah Sangat Buat Air Soya Homemade, Modal RM1.50 Je Tapi Boleh Dapat 2 Liter Air

Air soya di antara air yang selalu kita beli untuk menghilangkan dahaga. Paling famous pada bulan Ramadhan untuk dijadikan minuman berbuka. Tapi kalau dapat air soya homemade lagi nikmat!
Biasa beli saja kan, kali ini apa kata jom cuba buat sendiri. Bukan sahaja mudah tapi lebih berkhasiat kerana tanpa menggunakan bahan pengawet, rasa juga lebih segar.
Buat sendiri juga lagi jimat, modal RM 1.50 saja tapi boleh dapat 2 liter air soya. Menarik kan? Jom cuba buat nanti! Ikut saja resipi perkongsikan oleh Asrinna Bakri di bawah.
BUAT SENDIRI AIR SOYA HOMEMADE
Bahan-bahan:

Kacang soya
Gula
Daun pandan

Cara-cara:
1. Cuci dan rendam kacang soya 4-5 jam atau hingga kembang. Boleh juga rendam sebelum tidur untuk masak keesokkan harinya.

2. Ulang cuci. Buang kulit-kulit yang tertanggal. Toskan.
3. Langkah ini PENTING. Kisar kacang soya dengan air. Nisbah 1 cawan kacang soya, 3 cawan air. Masukkan air sikit-sikit.

4. Tapis guna penapis kain.

5. Masak air soya dengan daun pandan. Api sederhana je. Masak sampai nak mula mendidih, boleh tutup api.

6. Masukkan gula mengikut tahap kemanisan yang diingini. Kacau sampai gula larut. Siap.

Untuk 250g kacang soya, dapat 2 liter air soya. Semoga bermanfaat.

Baca juga: Resipi Air Jagung Bikin Ketagih, Sedapnya Buat Untuk Berbuka!


Cara Buat Aiskrim Asam Boi Lagi Sedap, Ais Jadi Lebih Halus Jika Tambah 2 Bahan Ini

Jom cuba satu pencuci yang boleh sejukkan tekak anda iaitu Aiskrim Asam Boi Limau Kasturi ini. Tak susah pun nak buat, mudah je.
Sesuai sangat dengan musim sekarang ini yang tidak menentu kan. Lagi-lagi ketika cuaca bertambah panas. Bila dah panas, tekak ni sudah pasti mencari sesuatu yang sejuk sahaja.
RESIPI AISKRIM ASAM BOI LIMAU KASTURI

Bahan-bahan:

2 cawan gula (boleh kurangkan sedikit jumlahnya)
Air 2 liter
2 sudu makan tepung jagung (campur dengan sedikit air dari sukatan 2 liter)
3-4 sudu makan kordial asam masin Double Lion
24-30 biji asam boi
4-5 biji limau kasturi
Sedikit garam
Plastik aiskrim secukupnya

Cara-caranya:
1. Masukkan air, air campuran tepung jagung, gula dan asam boi ke dalam periuk. Masak hingga mendidih dan air menjadi jernih.
2. Masukkan kordial. Rasa terlebih dahulu dan tambah jika perlu. Boleh juga masukkan sedikit garam. Kacau sebati dan sejukkan.
3. Perahkan jus dari 4 atau 5 limau Kasturi ke dalam bancuhan air asam boi tadi. Kacau.
4. Tapiskan air dan ketepikan asam boi.
5. Masukkan asam boi ke dalam plastik. Jumlahnya dalam 1 biji untuk satu plastik aiskrim.
6. Letak air asam boi. Ikat ketat dan bekukan semalaman sebelum dinikmati.

Kredit: Ummu Ashraf
Baca juga: Cara Buat Aiskrim Viral Ala Magnum, Sedap Macam Beli Kedai


Cara Buat Aiskrim Cawan, Boleh Buat Untuk Jadi Side Income Atau Makan Sendiri

Jom kita belajar buat aiskrim cawan pula. Ibu-ibu suri rumah juga boleh buat side income dengan aiskrim ini. Duduk rumah pun duit masuk, best kan?
Kalau nak buat untuk makan sendiri pun boleh. Bila tekak terasa kering akibat cuaca panas, ngap je aiskrim dalam peti ais.
Resipi aiskrim ini merupakan hasil perkongsian oleh Nurul Ashikin. Jom cuba!
Baca juga: Resipi Kek Coklat Moist, Guna Bekas Kecil Comel Macam Ni Sesuai Untuk Niaga
RESIPI AISKRIM CAWAN MUDAH
Bahan-bahan:

1 tin susu pekat
1 tin susu cair
3 tin air
2 sudu makan tepung jagung (bancuh dengan sedikit air)
2 sudu makan ovalatte
1 sudu makan esen vanilla/serbuk vanilla
2 cawan fresh cream/whipping cream non-dairy (saya guna jenama vivo)

Cara penyediaan:
1. Masak base susu (susu pekat, susu cair dan 3 tin air) sehingga mendidih. Selepas mendidih, masukkan bancuhan tepung jagung dan kacau sebati. Tutup api.
2. Sejukkah dahulu bancuhan base, lebih elok jika bekukan semalaman. Fungsi supaya aiskrim lebih gebu.
3. Campurkan base susu tadi (kalau beku kena hancurkan dulu) dengan fresh cream bersama ovallate dan esen vanilla. Putar menggunakan kelajuan perlahan. Bila bancuhan dah sebati baru gunakan kelajuan nombor 4 atau 5. Putar lagi dalam 15 hingga 20 minit. Dah siap aiskrim
4. Akhir sekali isi filling dalam cawan dan masukkan aiskrim tadi. Boleh lorekkan filling di atas aiskrim menggunakan lidi. (filling boleh beli di kedai bakeri)

5. Bila dah siap, masukkan dalam freezer semalaman dan boleh makan. Aiskrim ini boleh tahan sehingga 2 bulan jika disimpan dengan betul.

Info: Kuantiti aiskrim boleh dapat dalam 35-40 cawan untuk resipi ini.
Kredit: Nurul Ashikin


Cara Buat Aiskrim Viral Ala Magnum, Sedap Macam Beli Kedai

Sedapnya kalau dapat makan aiskrim Magnum hari-hari. Tapi, berangan je lah kan. Harga aiskrim Magnum tu bukannya murah, boleh kopak kalau hari-hari nak beli. Baik buat sendiri kat rumah.
Sebenarnya aiskrim ni mudah sangat nak buat. Cuma perlu masukkan adunan aiskrim ke dalam plastik aiskrim 1 Malaysia je.
Kalau nak tahu macam mana cara nak buat coklat kat bahagian luarnya tu, korang kena follow resepi ni sampai habis.
Baca juga: Resepi Mudah Aiskrim Mochi, Memang Nikmat Cair Di Dalam Mulut!
Kalau tak reti nak ikat aiskrim 1 Malaysia tu, korang boleh guna bekas plastik yang jenis zipper tu. Banyak jual kat shopee.
Harganya pun murah. Mudah korang nak tutup aiskrim yang dah masukkan dalam plastik. Guna zip je, tak perlu nak ikat-ikat bagai.
Jom ikuti resipi perkongsian dari Raja Amanina ini yang mendapat lebih 8.8k share tau di Facebook.
Resipi Aiskrim Ala Magnum

Bahan adunan aiskrim:

2 cawan whipping krim (dairy)
1/2cawan susu pekat
1sudu kecil ovellate
Sedikit esen vanila

Bahan coklat:

350gm coklat masakanatau dark chocolate

Cara membuatnya:
1. Campurkan kesemua bahan adunan aiskrim dan mix atau blender hingga adunan kembang gebu 2 kali ganda.
2. Double boilkan pula coklat masakan atau dark coklat hingga cair.
3. Bila dah suam masukkan ke dalam piping bag dan picit ke dalam plastik aiskrim dan ratakan.

4. Agak-agak je tak nipis sangat dan tak tebal sangat.
5. Tuang adunan aiskrim dan bekukan 5-6 jam atau semalaman.
6. Siap untuk dimakan!

Salutan coklat tu tak perlu mengeras kalau dah mengeras dia tak bersalut dengan ais krim. Nak lagi senang buat pendek-pendek je.
Boleh potong sikit plastik ais tu kalau nak lebih mudah korang buat aiskrim ni. Adunan aiskrim dan coklat tu tak bercampur eh jangan risau.
Kalau guna resepi yang ni adunan aiskrim tu likat boleh tuang macam biasa je.
Coklat tu pekat bila ratakan dalam plastik, coklat akan lekat kat keliling plastik jadi bahagian tengah-tengah tu automatik kosong sebab tu boleh tuang aiskrim bahagian tengah.
Selamat mencuba.

Sumber: Raja Amanina


Cara Buat Apam Puri Inti Kastard Jagung Guna Acuan Karipap

Apam Puri ni mesti korang tertanya-tanya macam mana rupanya. Kalau nak tahu, jom follow resepi apam puri inti kastard jagung kat sini.
Confirm korang suka!
Kuih ni memang sebijik bentuk karipap, tapi teksturnya lembut macam apam yang kita biasa makan. Yang lagi seronok inti kuih ni menggunakan inti kastard jagung yang ramai penggemarnya.
Baca juga: Lebihan Nasi Jangan Dibuang, Boleh Buat Apam Nasi Yang Lembut!
Nak hidang dengan kastard perisa lain pun boleh. Sesuai dihidang untuk majis-majlis. Kuih ni boleh diwarnakan dengan apa saja jenis warna yang korang suka. Boleh letak warna pink, kuning, hijau dan macam-macam lagi.
Cantik kejadiannya! Anak-anak pun mesti tertarik dengan warnanya. Kuih ni juga sesuai di jadikan hidangan minum petang sekeluarga.
Yang nak try buat kuih apam puri ni boleh follow resepi yang dikongsikan oleh Cik Pn Habsah Ngah ini.

RESIPI APAM PURI INTI KASTARD JAGUNG

Bahan-bahan:

2 cawan Tepung gandum
Telur sebiji
Yis setengah peket
4 sudu besar Gula
Garam sikit
2 cawan Air
Pewarna ikut suka

Bahan inti kastard jagung:

1 cawan Air
1/2 cawan Tepung gandum
1/2 cawan Tepung kastard
4 sudu besar Gula
2 sudu besar perisa jagung

** Nak rase lemak boleh guna susu pekat ganti gula
Cara penyediaan apam:
1. Satukan semua bahan untuk apam dan kacau sebati. Perap dalam 15 minit.
2. Panaskan fry pan. Masak adunan macam buat lempeng tapi tak payah terbalikkan dan tak payah letak minyak.

3. Guna api paling slow ye. Siap dan ketepikan.
Cara penyediaan inti:
1. Satukan semua bahan untuk kastard dalam periuk.
2. Kacau rata, masak guna api slow. Kacau sampai pekat likat.
3. Tutup api dan sejukkan.
Cara bentukkan apam puri: Guna je acuan karipap. Letak inti dan ketip. Siap untuk dihidang.

Semoga bermanfaat!
Baca juga: Kuih Masalodeh Rangup Di Luar, Gebu Di Dalam, Buat Kat Rumah Lagi Puas!


Cara Buat Ayam Bakar Guna Perencah Nasi Goreng, Sedap Rupanya!

Buat ibu-ibu yang bekerja, pasti jarang masak kat rumah sebab tak sempat. Bila balik kerja, mesti penat nak masak tambahan lagi jika ada anak kecil untuk diuruskan.
Tapi kadang-kadang bosan juga asyik beli makanan di kedai, sekali-sekala mesti kena  masak juga. Jangan risau, sebenarnya ada banyak resipi mudah yang boleh ibu-ibu cuba seperti resipi ayam bakar ini.
Hanya guna perencah nasi goreng, dah boleh buat ayam bakar yang sedap! Nak tahu caranya? Jom lihat perkongsian oleh Liyaw Ah Seng di bawah.
RESIPI AYAM BAKAR GUNA PERENCAH NASI GORENG
Bahan-bahan:

Ayam
Perencah nasi goreng

Cara-cara:

Cuci bersih ayam dan potong mengikut saiz yang disukai.
Perap ayam dengan perencah nasi goreng. Lagi banyak lagi sedap.
Nak sedap perap semalaman sebelum dibakar.
Susun ayam atas loyang. Bakar selama 25-30 minit pada suhu 200-250°C.

Mudah kan? Ibu-ibu boleh cuba buat nanti. Boleh perap awal dua atau tiga hari, bila nak makan tinggal bakar je!
Kredit: Liyaw Ah Seng
Baca juga: ‘First Time’ Makan Sedap Sangat, Wanita Kongsi Resipi Ikan Siakap Masak Asam Jawa Ala Thai


Cara Buat Ayam Goreng Mamak, Rangup Krup Krap Tak Boleh ‘Stop’ Makan

Resipi Ayam Goreng Mamak ini telah dikongsi oleh Puan Har Ryea di laman sosial Facebook.
Menurutnya, ayam goreng ini dimasak oleh anaknya dan hasil ayam goreng ini sangat rangup sehingga kedua-dua ibu dan anak susah nak berhenti makan.
Kalau ada yang nak cuba buat, ikut saja cara-cara lengkapnya di bawah. Selamat mencuba!
Baca juga: Ayam Bakar Thai Ala Resipi Khairul Aming, Cicah Dengan Sos Pedas Padu Gais!
RESIPI AYAM GORENG MAMAK
Bahan-bahan:

1 ekor ayam (bersihkan)
2 cawan tepung jagung*
3 sdb tepung beras*
1 sdb serbuk kari daging*
1 sdb jintan manis*
1 sdb jintan putih*
1 sdb maggi cukup rasa*
2 biji telur*
2 inci halia – dikisar
5 ulas bawang putih – dikisar
Garam & ajinomoto*
Sedikit air *
Pewarna oren & merah (agak-agak ya)*
Beberapa helai daun kari

Cara-cara:

Dalam mangkuk, masukkan semua bahan-bahan bertanda (*) dan bahan-bahan kisar. Gaulkan sebati dengan air sedikit demi sedikit sehingga seerdahana pekat. Jangan terlalu pekat dan jangan terlalu cair.
Masukkan ayam dan gaul rata. Perap lebih kurang 10 hingga 15 minit.
Panaskan minyak, kemudian boleh mula menggoreng ayam. Masukkan juga 6 helai daun kari. Goreng sehingga garing dan wangi.
Angkat ayam bersama daun kari.
Ulang menggoreng sehingga ayam habis.
Siap, selamat mencuba!

Kredit: Har Ryea
Baca juga: Cara Masak Chicken Peratal Yang Mudah Tapi Sedap


Cara Buat Ayam Goreng Ala ‘Mekdi’, Guna 3 Tepung Ini Sebagai Bancuhan

Ayam goreng ‘Mekdi’ (McDonalds) sentiasa menjadi pilihan para pelanggan untuk dijamah pada bila-bila masa. Rasanya yang enak dan menyelerakan memang susah untuk ditolak.
Tapi harganya tidaklah terlalu murah dan mungkin ada yang tak mampu untuk mengeluarkan wang lebih untuk memesan menu ini setiap kali teringin nak makan.
Jangan risau, korang pun boleh buat sendiri dekat rumah tau. Paling penting memang jimat sebab boleh dapat dalam kuantiti yang banyak, boleh lah jamah puas-puas!
Baca juga: Resipi Ayam Goreng Berempah Kesukaan Anak-Anak, Isi ‘Juicy’ Kalah Kedai Mamak
Jom kita tengok dahulu 3 tepung untuk bancuhan tepung yang sempurna.

Resipi Ayam Goreng Ala Mekdi

Bahan-bahan:

Ayam
Tepung jenama BESTARI
Tepung Gandum
Tepung Beras
Serbuk Cili (jika perlu)
Minyak Masak

Nota: Resipi ini tidakk memerlukan garam sebab tepung bestari tu dah masin. Tepung bestari ni pedas tau. Makan dengan risiko sendiri. Tapi sedap!
Cara-caranya:
1. Bancuh tepung bestari bersama air sahaja. Bancuh sehingga menjadi sederhana pekat (ikut pada kuantiti ayam yang anda gunakan)
2. Masukan ayam dalam bancuhan tepung tadi dan perap. Semakin lama perap semakin lembut isi ayam dan rasa pedas akan serap ke dalam isi ayam. Lagi sedap la. (Beliau perap selama 5 jam)

3. Sediakan tepung untuk salutan pula.
4. Campurkan tepung bestari yang belum di bancuh dengan air bersama tepung gandum dan tepung beras. (Anggaran 1 senduk tepung bestari, 1 senduk tepung gandum 1 1/2 senduk tepung beras)
5. Kemudian ambil ayam yang sudah diperap tadi masuk ke dalam campuran tepung kering dan salutkan serata. Buat seketul-seketul, ini kerana kalau buat banyak-banyak dia jadi tidak cantik dan tidak bersalut. Jadi anda kene sabar semasa bedak kan ayam tersebut.

6. Kemudian masukkan ayam yang sudah di salut tadi ke dalam minyak panas. Nak lagi bagus goreng dalam periuk sebab minyak sekata dan ayam terendam (tak perlu gaul-gaul banyak kali. Biakan dia masak dengan tenang)

7. Lepas tu dah masak kan agak-agak kekuningan. Angkat dan boleh makan ayam goreng ala Mekdi.
Selamat mencuba!

Sumber: Noraslina Harun


Cara Buat Ayam Goreng Kunyit Sedap, Sama Macam Dekat Kedai Thai

Mudah saja nak buat ayam goreng kunyit sedap macam dekat kedai masakan Thailand. Satu hidangan ini pun sudah cukup sebab lengkap dengan sayur sekali.
Anak-anak pun dijamin akan suka lauk begini. Nak lagi sedap, hidangkan bersama kicap, sambal belacan dan telur dadar. Jom lihat resipinya di bawah.
Baca juga: Tukang Masak Thai Dedah Rahsia Telur Dadar Yang Rangup & Gebu, Sebijik Sama Macam Di Kedai!
RESIPI AYAM GORENG KUNYIT SEDAP
Bahan-bahan:

Isi ayam
Garam
Serbuk kunyit
Tepung jagung
Cili giling
Minyak masak secukupnya
Kacang panjang – dipotong
Bawang holland – dihiris
Cili merah – dihiris
Minyak masak untuk menggoreng

Cara-cara:

Potong kecil isi ayam mengikut saiz yang dikehendaki.
Gaul isi ayam bersama garam, serbuk kunyit, tepung jagung dan cili giling. Jumlahnya bergantung pada kuantiti isi ayam yang digunakan. Perap sekurang-kurangnya selama 1/2 jam.

Panakan minyak masak dalam kuali dengan secukupnya. Lebih elok jika guna kuali yang besar dan minyak yang banyak.

Masukkan hirisan ayam yang telah diperap tadi. Goreng sehingga garing dan berwarna keemasan.

Kemudian masukkan hirisan kacang panjang, cili merah dan juga bawang holland. Goreng selama 2-3 minit.

Siap! Ayam goreng kunyit ala kedai Tomyam sedia untuk dinikmati.

Kredit: Wan Iskandar


Cara Buat Ayam Masak Kicap Dan Sambal Gesek Ala Tiga Budak Gemok

Hidangan Ayam Masak Kicap ala Tiga Budak Gemok ni memang popular. Enak dan kena dengan selera orang Malaysia.
Ada pula Sambal Gesek, aneka ulam dan telur dadar, Pergh…Sedap tak terkata. Padu beb!
Menerusi perkongsian saudari Rozmaliza Omar, beliau telah berkongsi resipi Ayam Masak Kicap Dan Sambal Gesek Ala Tiga Budak Gemok yang boleh anda cuba.
Baca juga: Nasi Terjelantah? Wanita Ini Kongsi Petua ‘Repair’ Balik, Jangan Buang Terus!
Berikut adalah bahan-bahan yang diperlukan.

Resipi Ayam Masak Kicap

Bahan A:
1/2 ekor ayam – dibersihkan, potong kecil dan gaul dengan garam serta serbuk kunyit. Goreng hingga garing.
Bahan B: Tumbuk / Kisar Kasar
1 biji bawang besar
3 ulas bawang putih
3 biji cili api merah
5 biji cili api hijau
1/2 inci halia – hiris nipis dulu
Bahan C:
4 sudu makan sos tiram
7 sudu makan kicap lemak manis
2 sudu makan kicap cair
1 sudu makan karamel masakan
1 sudu makan gula melaka
1 sudu makan pes asam jawa
3 tangkai daun kari
Garam (bubuh jika perlu sahaja)
Ajinomoto – optional
Cara-cara memasaknya:
1. Gorengkan ayam hingga garing. Ketepikan seketika.
2. Tumbuk atau kisar sedikit kasar bahan-bahan B.
3. Gunakan minyak lebihan goreng ayam tadi dan tumis bahan-bahan tumbuk/kisar hingga kuning.
4. Masukkan bahan-bahan C. Garam letak bila perlu. Kacau 2-3 minit. Sesuaikan rasa. Sekiranya suka agak berkuah masukkan sedikit air.
5. Bila sudah cukup rasa, masukkan ayam yang digoreng tadi. Gaul rata. Siap.

Resipi Sambal Gesek

Bahan-bahan:
15 biji cili api hijau (*)
15 biji cili api merah (*)
1 biji bawang holland size kecil (*) – potong kasar
3 ulas bawang putih (*) – potong kasar
Garam dan gula secukup rasa
1 biji perahan limau nipis
Minyak masak untuk menggoreng
Cara-cara memasaknya:
1. Panaskan minyak dan gorengkan semua bahan-bahan yang bertanda (*).
2. Gorengkan hingga layu dan bawang sedikit kekuningan.
3. Bila sudah layu, angkat dan tumbuk/ kisar semuanya hingga 90% lumat..
4. Perasakan dengan garam, gula & jus perahan limau nipis. Sesuaikan rasa. Siap untuk dihidang.
Selamat mencuba.

Sumber: Rozmaliza Omar


Cara Buat Ayam Masak Lemak Cili Api Stail Negeri Sembilan, Memang Padu!

Cara buat ayam masak lemak cili api style Negeri Sembilan ini tak sama macam negeri lain. Paling mudah dan senang, tapi rasa dia memang marvellous!
Kalau ada yang nak belajar cara membuatnya, ikut saja resipi perkongsian oleh Norlailanazira Mohd Agos di bawah.
Resipi Ayam Masak Lemak Cili Api Stail Negeri Sembilan
Bahan-bahan:

Ayam
Serai
20-30 biji cili api
Kunyit hidup
Santan kotak
Kentang
Daun limau purut
Garam

Cara-cara:
1. Cuci ayam dengan bersih. Letak dalam periuk bersama serai yang diketuk.

2. Kisar cili api dan kunyit hidup. Kemudian masukkan ke dalam periuk. Biarkan ayam kecut bersama cili api, ini lah rahsia kesedapannya.

3. Bila ayam dah sebati dengan cili api, baru masukkan santan. Nak lagi sedap guna santan segar.

4. Masukkan kentang.

5. Bila kentang dah empuk, masukkan daun limat purut dan asam keping. Garam jangan lupa.

6. Siap! Selamat mencuba.

Kredit: Norlailanazira Mohd Agos


Cara Buat Ayam Masak Rose, Resipi Dari Tukang Masak Sendiri. Pasti Sedap & Menjadi!

Orang dulu-dulu bila buat majlis kenduri, biasanya akan gotong royong masak bersama-sama. Menu yang wajib ada biasanya adalah ayam masak rose.
Seorang pengguna Facebook, Mariana Abd Majid ada berkongsikan resipi ayam masak rose yang didapati dari tukang masak kenduri sendiri.
Kalau dari tukang masak sendiri, memang confirm sedap la kan. Kalau ada yang nak cuba, ikut saja resipi di bawah.
RESIPI AYAM MASAK ROSE
Bahan-bahan:

Ayam
4 sekawan
Serai 2batang (diketuk)
Daun pandan 2helai (disimpul)
Cili kering (direbus dahulu)*
Carrot (sebatang )*
Tomato(sebiji)*
Bawang besar 3 biji*
Bawang putih5 @6 ulas*
Halia (hiris)*
Serbuk kas kas
Serbuk badam (badam biji tu kisar halus)
Serbuk jintan manis
Serbuk jintan putih
Serbuk cili
Susu cair (setengah tin)
Susu pekat (1camca)
Tomato pure
Daun bawang
Daun sup
Garam kasar
Gula
Perasa (jika suka)

Cara-cara:

Basuh bersih ayam. Gaul dengan kunyit dan garam, kemudian goreng separuh masak. Angkat dan ketepikan.
Kisar halus bahan bertanda (*).
Tumis bawang besar yang dihiris, 4 sekawan, serai dan daun pandan sehingga sedikit layu.
Masukkan pula bahan kisar yang pertama dulu (bawang besar, bawang putih dan halia). Tumis sekejap.
Kemudian masukkan pula bahan kisar yang kedua (cili kering, carrot, tomato). Tumis sehingga pecah minyak.
Bila dah pecah minyak, masukkan pula serbuk jintan manis, serbuk jintan putih, serbuk cili, serbuk kas kas (satukan semua bahan ini dan jadikan pes).
Masukkan susu cair setengah tin, 1 sudu susu pekat, tomato pure dan tambahkan air. Biarkan sehingga mendidih.
Masukkan ayam, serbuk badam, garam, gula dan perasa.
Masak sehingga kepekatan kuah yang kita nak. Tutup api, tabur daun bawang dan daun sup. Siap!

Selamat mencuba!

Kredit: Mariana Abd Majid
Baca juga: Cara Mudah Simpan Ayam Yang Ramai Tak Terfikir, Tak Perlu Rendam Lagi Bila Nak Masak


Cara Buat Ayam Roasted Ala Dominos, Sedap Menjilat Jari!

Pasti ramai peminat ayam roasted di restoran Dominos dan Pizza Hut kan? Ayam yang sangat empuk dan sedap, ditambah pula dengan sos perapannya yang enak. Memang tak jemu makan!
Tapi kalau ada keluarga besar, harga dia boleh tahan mahal juga kalau beli banyak. Beli sikit, risau tak cukup pula.
Jadi apa kata jom masak sendiri je kat rumah menggunakan resipi perkongsian oleh Nadia Ahmad Zubir ini. Selamat mencuba!
RESIPI AYAM ROASTED ALA DOMINOS
Bahan-bahan:

120g sos tomato
120g sos cili
1sb serbuk cili
2sb gula
1sb garam
60g butter
2sb lada hitam
2 ulas bawang putih ditumbuk

Cara-cara:
1. Masak semua bahan sampai butter cair.

2. Biarkan sejuk. Kemudian salut rata pada ayam dan perapkan.

3. Susun atas loyang, letakkan minyak sikit dan tuang lebihan sos atas ayam. Bakar dalam oven pada suhu 170° selama 30 minit.

4. Siap ayam roasted yang lazat. Selamat mencuba!

Kredit: Nadia Ahmad Zubir


Cara Buat ‘Bak-Kwa’ Versi Halal, Snek Daging Kering Popular Semasa Tahun Baru Cina

Bak-kwa, ataupun dikenali sebagai dendeng dan daging salai dalam Bahasa Melayu, sering dimakan sewaktu Tahun Baru Cina. Walau bagaimanapun, bak kwa selalunya diperbuat dari daging khinzir dan mengandungi alkohol.
Saudara Kamarul Ariffin Nor Sadan di laman sosial Facebook miliknya ada berkongsikan resipi bak-kwa versi halal yang dinamakan cik-kwa.

Kalau teringin nak rasa makanan popular semasa tahun baru cina, jom cuba resipi bak kwa ‘ayam’ yang lazat dan dijamin halal di bawah ini.
Resipi ‘Bak-Kwa’ Versi Halal

Bahan-bahan:

300g isi ayam kisar
2 ulas bawang putih
1 sudu besar serbuk smoked paprika /cili
1 sudu kecil serbuk ketumbar
1 sudu kecil serbuk jintan manis
1 sudu kecil serbuk kayu manis
3 sudu besar sos merah @ kicap masin
3 susu besar madu

Cara-cara:
1. Campurkan rempah dan bawang putih pada ayam kisar. Gaul sebati.

2. Letak sos merah, atau kicap masin. Nak letak apa-apa perencah lain pun silakan. Resepi ni saya tak gunakan garam sebab sos dah masin.
Bahan sos merah:

4 sudu besar taucu manis (masin pun boleh)
8 sudu besar gula Melaka
2 sudu besar minyak bijan
½ sudu kecil cili boh
½ sudu kecil pes asam jawa
2 sudu kecil tepung jagung

Cara penyediaan:

Kisar semua bahan kecuali tepung jagung ke dalam pengisar. Letak sedikit air, kisar sampai halus.
Masa saya kisar ni saya ada letak pewarna merah sedikit. Kalau resepi asli, taucu tu sepatutnya yang ditapaikan dengan beras yis merah. Tapi susah nak cari taucu tu.
Bila dah siap kisar, tuangkan dalam periuk.  Renehkan dia sampai cili boh tadi masak. Kalau tak masak cili tu, pahit jadinya.
Kalau masin, tambah sedikit madu.
Bila dah masak, gunakan air bancuhan tepung jagung sebagai ejen pemekat.
Bila sejuk, dia akan makin kental.

3. Masukkan madu dan gaul sebati lagi.

4. Perapkan selama beberapa jam atau semalaman.

5. Lepas dah perap, ambil isi ayam dan ratakan ke atas kertas minyak. Jangan terlalu tebal atau terlalu nipis.

6. Lepas tu masukkan dalam oven yang dah dipanaskan. Masak dengam suhu 170-200°C untuk 10-15 minit. Suhu dan masa masak ni sebenarnya ikut saiz dan ketebalan.

7. Ni dah masak separuh. Keluarkan dan asingkan air dan minyak yang terhasil.

8. Ini minyak dan air yang terhasil.

9. Letak sikit sos merah dalam minyak tu. Gaul sebati.

10. Sapu rata campuran minyak dan sos merah pada chi-kwa. Kemudian masukkan semula dalam oven.

11. Masak lagi 10 minit. Keluarkan, terbalikkan chi-kwa, sapu lagi minyak sos merah. Masak lagi 10 minit. Ulang masak sampai chick-kwa jadi kering dan berkilat. Renyah sikit prosesnya. Secara tradisi, mereka salai atas bara api.

12. Macam ni! Yang ni saya dah potong petak. Chick-kwa ni rasanya kenyal, masin, dan manis, serta sedikit berempah. Boleh makan begitu sahaja sebagai snek, atau dipotong kecil dan tabur atas bubur atau nasi goreng.

Kredit: Kamarul Ariffin Nor Sadan
Baca juga: Resipi Ayam Halia & Daun Bawang, Masakan Cina Yang Ringkas & Sihat


Cara Buat Bakso Resipi Asli Daripada Orang Indonesia, Mengiurkan!

Tak tahu nak masak apa untuk makan tengahari? Kadang-kadang muncul rasa bosan asyik makan nasi saja kan. Apa kata harini masak special sikit iaitu bakso resipi asli daripada indonesia.
Resipi di bawah telah dikongsikan orang warganegara Indonesia sendiri, Indiri Alvirra Alvisya di laman sosial Facebook.
Kalau nak tahu macam mana rasa bakso seperti di Indonesia, jom cuba masak nanti menggunakan resipi ini. Semoga bermanfaat!
CARA MASAK BAKSO RESIPI ASLI INDONESIA
1) RESIPI BAKSO (BEBOLA DAGING)
Bahan-bahan:

500 gram daging lembu kisar
1sdk baking powder
2 sdk garam
90ml air sejuk (air peti ye)
1 biji putih telur
5 sdb tepung ubi
2 ulas bawang putih titumbuk

Cara-cara:

Gunakan mangkuk besar, satukan tepung ubi dan baking powder. Ketepikan.
Kisar halus daging lembu kisar bersama sedikit air.
Daging halus tadi letakkan bawang putih, putih telur, serbuk lada putih dan garam. Uli sehingga sebati.
Bila dah siap uli, campurkan dengan bahan tepung ubi dan baking powder tadi. Uli lagi sampai sebati.
Simpan dalam bekas dan tutup dengan plastik, masukkan dalam peti ais selama 3o minit.
Bila doh dah sejuk sikit, cubit sedikit dan bentukkan bulat bakso. Kemudian rebus seketika.
Bila bakso dah terapung, maknya bakso dah masak.

2) RESIPI KUAH BAKSO
Bahan-bahan:

6 ulas bawang putih
1/2 sdk serbuk lada putih
3 sdb garam
2 liter air
2 batang daun bawang
500 grm tulang daging lembu

Cara-cara:

Rebus air sehingga mendidih dan masukkan tulang lembu. Biar dalam 30 minit.
Kemudian masukkan bawang putih yang sudah dihaluskan.
Masukkan daun bawang, garam dan serbuk lada putih.

3) RESIPI SAMBAL BAKSO
Bahan-bahan:

1 paket cili padi
Lada kering
2 ulas bawang putih
Garam
Ajinamoto
Gula

Cara-cara:

Cili padi direbus bersama lada kering. Kemudian kisar bersama bawang putih.
Rebus bahan kisar tadi, masukkan garam, ajinamoto dan gula secukup rasa.
Tunggu sehingga mendidih dan siap!
Sedia untuk dimakan bersama mee kuning atau mihun. Selamat mencuba!

Kredit: Indri Alvirra Alvisya


Cara Buat Bawang Goreng Garing Gerenti Sedap, Letak ‘1 Bahan’ Ini Supaya Lagi Rangup

Jika sebelum ini kita asyik beli je. Kali ini apa kata jom kita cuba buat sendiri bawang goreng. Rupanya tak susah mana pun nak buat sendiri bawang goreng garing di rumah.
 Tapi pastikan letak 1 bahan yang dikongsikan di bawah supaya bawang goreng menajdi lebih rangup. Kalau tiada bahan ini, bawang goreng akan menjadi tidak sedap.
Saurdari Nur Aida Md Zainuddin ada berkongsikan cara-cara membuat bawang goreng yang sama sedap macam kita beli di kedai.
Kalau dah pandai buat, boleh dibuat jualan pula. Boleh dijadikan pendapatan sampingan. Jom cuba!
Baca juga: Tips Buat Stok Bawang Kisar Supaya Tahan Lama, Tahan 2 Bulan Tak Bertukar Ungu
RESIPI BAWANG GORENG GARING
Bahan-bahan:

Bawang merah kecil
Sedikit garam
Tepung beras
Minyak untuk menggoreng

Cara-cara:
1. Kupas bawang, basuh bersih dan toskan. Kemudian hiris nipis bawang merah kecil. Boleh lihat contoh seperti gambar di bawah.

2. Panaskan minyak dalam kuali, sambil itu masukkan sedikit garam dan tepung beras dalam bawang tadi. Nipis-nipis saja supaya rangup (tepung beras jangan banyak).

3. Goreng bawang sehingga menjadi keperang-perangan.

4. Angkat dan toskan buang minyak supaya garing.

5. Simpan dalam bekas tertutup, siap!

Kredit: Nur Aida Md Zainuddin
Baca juga: Cara Mudah Buat Bawang Putih Goreng Yang Crunchy & Tak Pahit


Imbau Nostalgia Zaman Sekolah, Ini Cara Buat Bebola Ikan Salut Tepung Macam Dulu-Dulu

Banyak makanan legend yang mengimbau nostalgia zaman sekolah rendah pada sekitar tahun 80-an. Salah satu makanan tersebut adalah bebola ikan salut tepung.
Selepas balik sekolah sambil menunggu bas sekolah tiba, wajib beli makanan yang dijual di gerai luar sekolah.
Sekarang dah susah jumpa orang jual macam ni. Jadi apa kata jom buat sendiri saja di rumah dengan menggunakan resipi hasil perkongsian oleh Nur Masri di bawah.
CARA BUAT BEBOLA IKAN SALUT TEPUNG
Bahan-bahan:

Bebola ikan
Tepung berempah (tepung bestari)
Tepung goreng pisang rangup

Cara-cara:
1. Campurkan kedua-dua jenis tepung, masukkan air dan gaul sebati.
2. Masukkan bebola ikan dan gaul rata.

4. Hidangkan bersama sos pencicah.

Kredit: Nur Masri
Baca juga: Kacang Botak, Kudapan Raya Paling Mudah & Sedap. Modal Pun Murah Je


Cara Buat Bihun Ala Pama Homemade, Puas Hati Makan Licin Satu Periuk!

Pasti ramai penggemar bihun segera jenama PAMA tu kan? Sedap sangat dapat makan lagi-lagi selepas cuaca hujan atau makan lewat malam. Rupanya tak susah mana kalau ada yang nak cuba buat sendiri bihun ala pama di rumah.
Buat sendiri lagi puas hati sebab sekali buat boleh dapat satu periuk! Dijamin puas hati satu keluarga makan sampai licin. Yang penting, cara membuatnya sangat mudah, ringkas dan mengenyangkan!
Jom lihat resipi perkongsian oleh Cik Pooja di bawah. Perkongsiannya itu telah mendapat hampir 7.5 ribu perkongsian di laman sosial Facebook. Semoga bermanfaat!
Resipi Bihun Ala Pama Homemade
Bahan-bahan (untuk 2 orang makan):

5 ulas bawang putih (ditumbuk)
2 ketul kiun pati ayam maggi
1 sk lada sulah putih
Sedikit daun sup dan daun bawang (dipotong)
1 liter air (agak-agak 1 jug kecil)
Secubit garam (jika perlu)
Bihun (secekak)

Cara-cara penyediaan:
1. Panaskan minyak. Tumis bawang putih sehingga kekuningan dan keemasan.
2. Masukkan air, kiub pati ayam, lada sudah, daun sup dan daun bawang.

3. Apabila kuah sudah menggelegak, masukkan bihun dan reneh sehingga bihun masak dengan elok.

4. Kalau tak cukup masin, masukkan secubit garam mengikut citarasa.
5. Siap! Sedia untuk dihidang.

6. Kalau suka pedas, taburkan juga serbuk cili.

Kredit: Cik Pooja


Cara Buat Biskut Florentine Tanpa GunaTepung Florenta, Makan Sekali Pasti Tak Henti!

Anda pasti pernah makan biskut florentine kan? Bahan-bahan yang digunakan agak mahal, sebab itu kalau beli di kedai harganya boleh tahan juga. Nak jimat, apa kata jom cuba buat sendiri biskut florentine tanpa guna tepung florenta.
Kita gantikan tepung florenta dengan menggunakan telur putih, tapi rasa tetap sama macam guna tepung florenta tau! Kalau nak cuba, jom lihat resipi yang dikongsikan oleh Chaiya Jarunee di bawah.
Baca juga: Cara Buat Biskut Semperit Tanpa Oven, Bakar Atas Dapur Gas Je!
RESIPI BISKUT FLORENTINE TANPA GUNA TEPUNG FLORENTA
Bahan-bahan:

800g campuran kacang-kacang (jenisnya mengikut kesukaan masing-masing)
Sedikit garam
80g telur putih gred A
50g madu

Cara-cara:
1. Bakar atau goreng kacang tanpa minyak selama 15 hingga 20 minit. Ketepikan.

2. Satukan garam, telur putih dan madu di dalam mangkuk.
3. Kemudian masukkan kacang, gaul rata sehingga semua kacang disaluti dengan telur putih.
4. Lapikkan loyang dengan kertas minyak. Ambil bekas cup kek atau acuan bakar, sudukan kacang dan masukkan ke dalam acuan. Tekan dengan kuat menggunakan sudu supaya kacang melekat dan tidak hancur.

5. Bakar dalam oven selama 20 hingga 25 minit pada suhu 140℃-150℃.

6. Bila dah masak, keluarkan dari oven dan tunggu sehingga biskut betul-betul sejuk. Kemudian sambung bakar selama 10 minit supaya menjadi lebih rangup.
7. Sejukkan dan simpan dalam bekas kedap udara. Selamat mencuba!

Kredit: Chaiya Jarunee
Baca juga: Biskut Cornflakes Susu, Rangup Di Luar & Cair Di Mulut. Resipi Mudah Tanpa Guna Oven & Mixer!


Cara Buat Biskut Semperit Tanpa Oven, Bakar Atas Dapur Gas Je!

Bila masuk saja bulan Ramadan, anda semua pasti sudah mula memikirkan kuih raya apa mahu dibuat untuk menyambut Hari Raya Aidilfitri kan? Antara kuih raya yang terkenal adalah biskut semperit.
Jika ikut resipi yang dikongsikan oleh Puan Noriza Awang Hamat ini, anda hanya perlu menggunakan 3 bahan untuk menghasilkannya.
Resipi ini juga tidak perlu menggunakan oven. Jadi, jika anda tiada oven pun boleh buat biskut ini. Jom cuba!
Baca juga: Resipi Coklat Almond Cluster Guna 3 Bahan, Tak Perlu Bakar Dalam Oven
Resipi Biskut Semperit Tanpa Oven

Bahan-bahan semperit:

1 paket tepung jagung 350 gram
1/2 cawan susu pekat manis
1 cawan planta

Cara-cara membuat adunan semperit:
1. Kacau planta dengan susu pekat. Kemudian masukkan tepung jagung dan uli manja menggunakan tangan sahaja.
2. Jika adunan masih lembik, tambah tepung jagung sedikit demi sedikit sehingga adunan tidak keras dan tidak terlalu lembik.
Cara bakar guna dapur gas:
1. Ambil kuali atau periuk bertutup. Alas pelapik besi untuk sokong alas dulang serta dapur gas. Pastikan penutup kuali ada aliran udara supaya biskut naik cantik dan masak sekata.

2. Tak perlu letak air dalam kuali kerana sudah ada pelapik besi sebagai sokongan untuk dulang biskut.

3. Sebelum mula membakar, panaskan sekejap kuali dan alas pelapik besi dalam 10 minit. Kemudian barulah letak dulang untuk membakar biskut.
4. Tidak perlu sapu minyak pada dulang biskut. Gunakan api paling kecil sepanjang proses membakar.
5. Masa membakar mengikut jenis biskut. Contohnya biskut semperit ambil masa 15 minit sehingga kekuningan.

Kredit: Noriza Awang Hamat


Cara Buat Bubur Ayam Tersedap Yang Paling Mudah & Jimat

Cuaca di Malaysia yang tidak menentu sekarang ini menyebabkan ramai yang tidak sihat badan dan sakit tekak. Pada waktu ini, makanan lembut seperti bubur ayam saja yang mampu ditelan.
Kalau nak mnaikkan lagi selera, boleh cuba resipi bubur ayam homemade yang memang sedap ini. Bila buat sendiri, boleh letak aneka bahan sampingan yang disukai.
Bukan saja kosnya yang jauh lagi murah dari beli, cara memasak juga tidak begitu renyah. Jom cuba buat dengan menggunakan resipi yang dikongsi oleh Ana Mariana Ismail ini.
RESIPI BUBUR AYAM TERSEDAP
Bahan-bahan:

Beras 2 pot (masak dulu nasi, lagi cepat masak)
Carrot sebatang (potong dadu)
Isi ayam 2 ketul (rebus dan carikkan)
Kiub ayam
Bawang putih (cincang halus)
Lada hitam + lada sulah + garam
Halia seinci (diketuk)

Cara-cara:
1. Mula-mula rebus beras atau nasi dengan halia dan kiub ayam sampai jadi bubur. Kalau air kering, tambahkan lagi air.

2. Kemudian masukkan carrot dan isi ayam. Isi ayam simpan sikit untuk tabur atas bubur masa nak makan.

3. Taburkan lada sulah, lada hitam dan garam secukup rasa.

4. Kemudian panaskan minyak, goreng bawang putih yang dicincang halus untuk buat minyak bawang putih. Goreng sampai garing, jangan hangit.

5. Kemudian tuang minyak bawang putih ke dalam bubur tadi.

6. Kacau sebati.

7. Kemudian sedia untuk dihidang. Boleh letak hiasan bawang goreng, daun bawang, isi ayam, minyak bawang putih sikit dan taburkan sedikit lada hitam.

Selamat mencuba!

Kredit: Ana Mariana Ismail


Cara Buat Bubur Nasi Berlauk Paling Mudah, Resipi Guna 2 Cawan Beras

Bubur nasi berlauk merupakan sajian yang enak dinikmati pada bila-bila masa sahaja tak kira pada waktu sarapan atau semasa makan tengahari.
Sama seperti nasi putih, bubur nasi juga enak dimakan bersama dengan pelbagai jenis hidangan sampingan seperti ikan bilis goreng, kangkung goreng belacan, telur masin, kacang goreng dan sebagainya.
Kalau ada yang nak cuba, ikut saja resipi hasil perkongsian oleh Mak Su menerusi grup Facebook, Masak Apa Hari Ni (MAHN) di bawah.
RESIPI BUBUR NASI BERLAUK
Bahan-bahan bubur:

2 cawan beras (dikisar)
6 cawan air

Cara penyediaan bubur:

Masak bubur sepeti biasa. Apabila makin pekat, boleh tambah sedikit air.

Bahan-bahan kangkung goreng belacan:

Bawang putih
Sambal belacan
Kangkung
Bawang holland
Cabai besar merah

Cara penyediaan kangkung goreng belacan:

Panaskan minyak, tumis bawang putih sehingga garing. Masukan sambal belacan kemudian tumis sehingga naik bau.
Masukkan kangkung dan tambahkan air sedikit.
Goreng dengan api yang besar. Kemudian masukan bahan perisa, cabai besar yang dihiris, kemudian masukan bawang holland. Siap untuk dihidangkan.

Bahan untuk hidangan:

Kacang tanah (digoreng)
Ikan bilis (digoreng)
Telur masin (direbus)
Bawang goreng
Limau
Daun bawang
Kangkung goreng belacan

**Boleh juga dihidangkan bersama isi dada ayam.

Kredit: Mak Su
Baca juga: Resipi Bubur Ayam Chinese Style, ‘Comfort Food’ Untuk Anak-Anak Demam


Cara Buat Burger Prosperity Ala McD, Buat Sendiri Lagi Puas Makan!

Jom buat sendiri burger prosperity ala Mcd. Siapa yang pernah makan burger itu pasti tahu betapa lazat rasanya! Sedap yang amat.
Rupanya tak susah mana pun kalau ada yang nak cuba buat sendiri di rumah. Kalau buat sendiri, lagi puas makan dan lebih jimat.
Jom ikuti resipinya yang dikongsi oleh Hasbullah Ahmad di bawah.
RESIPI BURGER PROSPERITY ALA MCD HOMEMADE
1. Buat patty daging sendiri, guna daging kisar pun boleh. Kalau beli yang dah siap, pastikan isi daging dia banyak atau lagi bagus, 100% isi daging.

2. Patty daging tak perlu garing sangat, takut kering. Dia kena ada ‘juicy’ sikit baru sedap.

3. Kisar sederhana halus lada hitam.

4. Bahan-bahan lain untuk sos: bawang putih, bawang besar, stok daging, tepung gandum, air dan garam/msg.

5. Cara-caranya, tumis bawang dengan minyak, masukkan tepung dan gaul. Masukkan bancuhan stok dan sesuaikan rasa mengikut selera masing-masing. Boleh letak gula, kicap dan sebagainya.
Pastikan pekat likat.

5. Burger daging sos lada hitam siap! Yang bawah tu isi ayam goreng, menu tambahan.

Kredit: Hasbullah Ahmad
Baca juga: Sedap ‘Giler’ Macam Kat Hotel, Ini Rahsia Buat Ayam Roasted Guna Air Fryer Je
Baca juga: Lelaki Ini Kongsi Resipi Mini Pancake Lain Dari Biasa, Anak Pun Teruja Nak Makan